title: Pentti Syrjä

text: Pentti Syrjä tuli ylioppilaaksi vuonna 1939 ja aloitti varusmiespalveluksensa juuri talvisodan edellä. Hän toimi jatkosodan aikana joukkueenjohtajana ja komppanianpäällikkönä Karjalan kannaksella sekä Lapin sodan aikana komppanianpäällikkönä. Hän haavoittui Kannaksella jatkosodan loppuvaiheissa. Käytyään Kadettikoulun hän toimi opetusupseerina ja esikuntatehtävissä eri joukko-osastoissa, Karjalan Jääkäripataljoonan komentajana vuosina 1965–1968, Reserviupseerikoulun johtajana vuosina 1968–1972 (virkavapaana 1971−1972) ja Savo-Karjalan sotilasläänin esikuntapäällikkönä vuosina 1972–1975 sekä komentajana vuosina 1975–1979, minkä jälkeen hän siirtyi eläkkeelle. Hänet ylennettiin kenraalimajuriksi vuonna 1975. Sotilasuransa aikana ja sen jälkeen Pentti Syrjä toimi aktiivisesti Sotainvalidien Veljesliitossa.


title: Pentti Syrjä

text: Pentti Syrjä nostatti vuonna 1986 kohun muistelmateoksellaan "Gruppa Finljandija", jossa hän kuvasi kahden muun suomalaisen upseerin kanssa Frunzen sotilasakatemiassa Neuvostoliitossa viettämäänsä opiskeluvuotta 1971–1972. Pääesikunta oli yrittänyt estää teoksen julkaisemisen jo ennen sen ilmestymistä, koska sen katsottiin sisältävän sellaisia Neuvostoliittoon liittyviä tietoja, jotka olisi Suomen ja Neuvostoliiton naapurisuhteiden vuoksi ollut pidettävä salassa. Kirjan tultua julkisuuteen presidentti Mauno Koivisto esitti asiasta voimakkaan julkisen paheksuntansa sanoen mm., että ""maan edun parasta ymmärtämättömällä kenraalilla ei puolustusvoimien reservissä voi olla käyttöä"". Pentti Syrjä puolustautui sanoen kaikkien kirjassaan esittämiensä asioiden tulleen julki eri yhteyksissä jo aiemmin ja tulkitsi valtiovallan jyrkän reaktion osoitukseksi poliitikkojen ja puolustusvoimien yliherkkyydestä idänsuhteissa. Kirjamarkkinoilla "Gruppa Finljandija" nousi yhdeksi syksyn 1986 myyntimenestyksistä.


title: Pentti Syrjä

text: Myös kahdessa muussa kirjassaan Pentti Syrjä käsitteli Suomen ja Neuvostoliiton suhteiden kannalta jossakin määrin arkoja aiheita: suomalaisten sotavankien kokemuksia Neuvostoliitossa sotien aikana ja Suomen armeijassa jatkosodan aikana palvelleiden suomensukuisten neuvostosotilaiden vaiheita.


Road to Revolution: Live at Milton Keynes on Linkin Parkin konsertti, joka kuvattiin Milton Keynesissa 29. kesäkuuta 2008. Linkin Park konsertoi Euroopassa "Projekt Revolution" -kiertueella, jossa DVD taltioitiin. DVD sai nimen "Road To Revolution: Live at Milton Keynes" ja se julkaistiin marraskuussa 2008.


title: VIVA

text: VIVA oli saksalainen musiikki-TV-kanava, jonka pääkonttori sijaitsi Berliinissä. VIVA:n omisti Viacom.


title: VIVA

text: VIVA perustettiin Kölnissä vuonna 1993. VIVA:lla oli televisiokanavat myös Itävallassa, Sveitsissä, Puolassa ja Unkarissa. Lokakuussa 2009 kanava aloitti myös Britanniassa ja Irlannissa korvaten TMF-kanavan. VIVA lähetti lähinnä viihdeohjelmia ja musiikkivideoita nuoremmalle yleisölle. Viacom ilmoitti kesällä 2018 sulkevansa loput VIVA-kanavat vuoden loppuun mennessä. Saksan VIVA lopetti lähetystoiminnan 31.12.2018 klo 14:00 CET.


title: VIVA

text: Viva Germany lähettää muun muassa seuraavia ohjelmia:


title: Novgorodin alueen hallinnollinen jako

text: Novgorodin alue jakaantuu hallinnollisesti yhteen kaupunkipiirikuntaan sekä 21 kunnallispiiriin, jotka käsittävät 21 kaupunkikuntaa ja 106 maalaiskuntaa.Vuonna 1944 Novgorodin alue jakautui Batetskin, Belebjolkan, Borovitšin, Demjanskin, Dregelin, Holmin, Hvoinajan, Kresttsyn, Ljubitinon, Lytškovon, Malaja Višeran, Molvotitsyn, Mošenskojen, Mstan, Novgorodin, Okulovkan, Opetšenski Posadin, Pestovon, Poddorjen, Polan, Soltsyn, Staraja Russan, Šimskin, Tšudovon, Utorgošin, Valdain, Volotin ja Zalutšjen piireihin. Yhteensä piirejä oli 28. Samana vuonna Holmin piiri liitettiin Velikije Lukin alueeseen.


title: Novgorodin alueen hallinnollinen jako

text: Vuonna 1958 Pihkovan alueeseen kuulunut Holmin piiri liitettiin jälleen Novgorodin alueeseen.


title: Novgorodin alueen hallinnollinen jako

text: Vuonna 1960 lakkautettiin Opetšenski Posadin piiri ja seuraavana vuonna lakkautettiin Belebjolkan ja Zalutšjen piirit.


title: Novgorodin alueen hallinnollinen jako

text: Vuonna 1963 lakkautettiin Batetskin, Dregelin, Hvoinajan, Kresttsyn, Ljubytinon, Lytškovon, Malaja Višeran, Molvotitsyn, Mošenskojen, Mstan, Poddorjen, Polan, Šimskin, Tšudovon, Utorgošin ja Volotin piirit. Ljubytinon piiri perustettiin uudelleen jo seuraavana vuonna, Hvoinajan, Kresttsyn, Malaja Višeran, Mošenskojen, Poddorjen, Tšudovon ja Volotin piirit vuonna 1965. Vuonna 1966 muodostettiin Batetskin ja Marjovon piirit, vuonna 1968 Parfinon piiri ja vuonna 1973 Šimskin piiri.


title: Valtteri Virkkunen

text: Valtteri Virkkunen (s. 18. helmikuuta 1991 Espoo) on suomalainen entinen jääkiekkoilija. Hän oli pelipaikaltaan keskushyökkääjä, mutta Virkkunen osasi pelata myös laidassa. Hän pelasi urallaan SM-liigaa Espoo Bluesissa ja Saimaan Pallossa yhteensä 334 runkosarjaottelua tehopistein 18+22=40 ja keräten 88 jäähyminuuttia sekä 42 pudotuspeliottelua tehopistein 3+3=6 ja keräten 16 jäähyminuuttia. Virkkunen saavutti Bluesissa SM-hopeaa keväällä 2011. Hänet tunnettiin on pelityyliltään puolustavana hyökkääjänä, joka pelasi useimmiten alemmissa ketjuissa. Virkkunen lopetti pelaajauransa terveydellisistä syistä 27-vuotiaana vuonna 2018.


title: Valtteri Virkkunen

text: Virkkunen on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2006–2007. Virkkunen toimi tuolloin joukkueen kapteenina. Hän voitti Bluesissa myös A-nuorten Suomenmestaruuden vuonna 2009 ja SM-hopeaa vuonna 2011 sekä B-nuorten SM-pronssia vuonna 2008.


title: Valtteri Virkkunen

text: Virkkunen teki SM-liigadebyyttinsä 12. marraskuuta 2009, jolloin Blues kohtasi Rauman Lukon. Hän sai ottelussa peliaikaa 6.36 minuuttia. Virkkunen pelasi myös neljässä seuraavassa ottelussa ilman tehopisteitä, kunnes hänen värttinäluunsa murtui Virkkusen uran viidennessä SM-liigaottelussa Tapparaa vastaan. Hän pelasi loppukauden Bluesin A-nuorissa. Virkkunen pelasi aiemmin kauden 2009–2010 aikana miesten pelejä myös alle 20-vuotiaiden maajoukkueessa viiden Mestis-ottelun verran. Toukokuussa 2011 hän teki Bluesin kanssa 1+1-vuotisen jatkosopimuksen.


title: Valtteri Virkkunen

text: Kausi 2010–2011 oli Virkkusen tulokaskausi SM-liigassa. Hän teki yhteensä 38 runkosarjaottelussa tehot 3+6=9 sekä 11 playoff-ottelussa yhden syöttöpisteen. Virkkunen teki kauden toisessa ottelussaan 21. syyskuuta 2010 SM-liigauransa ensimmäiset tehopisteensä 1+1=2 vieraissa Turun Palloseuraa vastaan. Hän teki ottelun voittomaaliksi jääneen avausosuman sekä syötti Aleksi Laakson ylivoimalla tehdyn ottelun viimeistellyn 7–0-osuman. Virkkunen palkittiin ottelun "Ilta-Sanomien" yhden tähden tähtipelaajana. Hän pelasi kauden aikana myös kaksi Mestis-ottelua alle 20-vuotiaiden maajoukkueessa. Keväällä 2011 Virkkunen voitti Bluesissa SM-hopeaa sekä SM-liigassa että A-nuorissa.


title: Valtteri Virkkunen

text: Helmikuussa 2011 Virkkunen käytti sopimuksessaan olleen option ja teki vuoden mittaisen jatkosopimuksen Bluesin kanssa. Hänen kauttaan 2011–2012 lyhensi kuitenkin syyskuussa 2011 tullut jalkavamma, joka piti Virkkusen sivussa marraskuun maaottelutaukoon asti. Toukokuussa 2012 hän teki kaksivuotisen jatkosopimuksen Bluesin kanssa.


title: Valtteri Virkkunen

text: Harjoituskaudella 2013–2014 Virkkunen loukkaantui ja oli sivussa marraskuun maaottelutaukoon saakka. Loukkaantumisensa aikana hän teki taas kaksivuotisen jatkosopimuksen Bluesin kanssa. Kaudella 2014–2015 Virkkunen ehti pelata 19 ottelua Bluesissa ja yhdeksän ottelua lainalla Mestis-joukkue Kiekko-Vantaassa, kunnes hän siirtyi joulukuussa 2014 Bluesista Saimaan Palloon vaihdossa Ilmari Pitkäseen. Tammikuussa 2016 Virkkunen teki SaiPan kanssa kaksivuotisen jatkosopimuksen. Kausi 2016–2017 hänellä päättyi loukkaantumiseen aivan runkosarjan lopulla.


title: Valtteri Virkkunen

text: Huhtikuussa 2018 Virkkunen teki SaiPan kanssa vuoden mittaisen jatkosopimuksen. Jo heinäkuussa hän päätti kuitenkin lopettaa pelaajauransa terveydellisistä syistä.


title: Valtteri Virkkunen

text: Virkkunen voitti alle 18-vuotiaiden MM-pronssia vuonna 2009. Hän pelasi myös alle 20-vuotiaiden MM-kilpailuissa vuonna 2011 sekä World U-17 Hockey Challengessa vuonna 2008.


title: Audiodog (EP)

text: Audiodog EP on entisen Kiss-kitaristin, Bruce Kulickin EP-levy, joka julkaistiin 17. helmikuuta 2001. Albumin vastaavana tuottajana toimi säveltäjä Curt Cuomo. Albumia painettiin vain 1000 kappaletta, jotka numeroitiin.


title: Seikkailija Dora

text: Seikkailija Dora () on yhdysvaltalainen lasten animaatiosarja. Sarjassa tutkimusmatkailija Dora seikkailee yhdessä Nuuti-nimisen apinan kanssa. Sarja opettaa lapsille huumorin varjolla muun muassa englannin kieltä Suomessa, sen sijaan alkuperämaassa, jossa pääosin puhutaan englantia, on kielenä, jota viljellään pääkielen ohella, espanja. Suomessa sarjaa ovat esittäneet MTV3, Sub, C More Juniori, Nickelodeon/Nick Jr. ja Fox.


title: Audiodog

text: Audiodog on entisen Kiss-kitaristin, Bruce Kulickin esikoisalbumi, joka julkaistiin 23. lokakuuta 2001. Albumi menestyi hyvin listoilla ja sai suosiota myös Kiss-fanien keskuudessa.


title: Transformer (Bruce Kulickin albumi)

text: Transformer on Bruce Kulickin toinen studioalbumi, joka julkaistiin huhtikuussa 2003. Albumi menestyi yhtä hyvin kuin edeltäjänsä, ja myi kultalevyn verran.


title: Transformer (Bruce Kulickin albumi)

text: Kaikki kappaleet säveltänyt Bruce Kulick.


title: Milos Slavicek

text: Milos Salavicek (s. 1993) on tšekkiläinen haulikkoampuja ja nuorten maailmanmestari.


title: Milos Slavicek

text: Salavicek voitti sekä henkilökohtaisen että joukkuekullan MM-kilpailuissa Mariborissa 2009 poikien sarjassa.


title: 1974 (albumi)

text: 1974 on Bruce Kulick, Mike Katzin ja Guy Boisin yhtyeen KKB:n kokoelma-albumi, joka sisältää harvinaisia kappaleita ja esiintymisiä Brucen uralta. Levyä painettiin 1000 kappaletta. Kulick ei itse laula albumilla. Vuonna 2015 albumista julkaistiin vinyylipainos.


title: Renato Pasquali

text: Renato Pasquali (s. 31. heinäkuuta 1954 Jesolo) on italialainen koripallovalmentaja.


title: Renato Pasquali

text: Pasquali toimi vuodet 1989–1993 Ettore Messinan apuvalmentajana Virtus Bolognassa. Kaudella 1996–1997 hän oli Mike D'Antonin kanssa Benetton Trevison valmentajana. Ensimmäisen kerran hän toimi päävalmentajana Serie A2:ssa pelanneen Fulgor Libertas Forlìn valmentajana. Vuodet 2003–2006 Pasquali valmensi BC Kiovaa, jonka hän vei EuroChallengen finaaliin kaudella 2004–2005. Lisäksi hän on toiminut Pallacanestro Reggianan ja Virtus Bolognan päävalmentajana.


title: Jaakko Pasanen

text: Jaakko Pasanen (s. 6. marraskuuta 1978 Valkeakoski) on uransa lopettanut suomalainen jalkapalloilija. Hän oli pelipaikaltaan keskuspuolustaja.


title: Jaakko Pasanen

text: Pasanen edusti Veikkausliigassa Valkeakosken Hakaa, jossa hän voitti Suomen mestaruuden kolmesti. Pasasen liigadebyytti tapahtui kesäkuussa 1996 ottelussa Vaasan Palloseuraa vastaan. Valkeakoskelta hän siirtyi Kuopion Palloseuraan kaudeksi 2003 ja sieltä Tampereelle ensin PP-70:n riveihin ja myöhemmin Tampereen Pallo-Veikkojen riveihin. Syksyllä 2009 Pasanen teki sopimuksen Tampereen Ilveksen kanssa.


title: Ruostumatonta rakkautta

text: Ruostumatonta rakkautta ("Heartbeeps") on yhdysvaltalainen komedia vuodelta 1981 kahdesta robotista, jotka rakastuvat ja päättävät pärjätä omillaan. Elokuvan on ohjannut Allan Arkush, ja sen pääosia robotteina näyttelevät Andy Kaufman ja Bernadette Peters. Elokuva sisältää paljon John Williamsin musiikkia.


title: Ruostumatonta rakkautta

text: Val Com 17485 (Kaufman), robotti, joka suunniteltiin palvelijaksi käyttäen puumateriaaleja, tapaa Aqua Com 89045 -nimisen seurarobotin (Peters), jonka ensisijainen tehtävä on auttaa allasjuhlissa. Tehtaassa korjausta odottaessaan kaksi robottia rakastuvat ja päättävät karata. Suunnitelmansa toteuttaakseen he varastavat tehtaan pakettiauton. He alkavat etsiä paikkaa, jossa voisivat asua. He rakentavat pienen Phil-robotin, jota kohtelevat kuin lastaan ja saavat seurakseen myös mekaanisen standup-koomikon Catskillin. Crimebuster-robotti lähetetään karkulaisten perään, mutta romuliikkeen ihmisten avulla tarina päättyy onnellisesti.


title: Ruostumatonta rakkautta

text: Kuvaaminen aloitettiin kesäkuussa 1980, mutta yhdysvaltalaisten näyttelijöiden ammattiliiton Screen Actors Guildin lakon vuoksi kuvaukset keskeytettiin heinäkuussa. Lakko päättyi saman vuoden lokakuun alussa, ja kuvauksia päästiin jatkamaan.


title: Ruostumatonta rakkautta

text: Vincent Canby kirjoitti elokuvasta, että se oli "sietämätön" ja "kauhean hienosteleva tarina". Koska elokuva ei myynyt hyvin, filmiyhtiöt hylkäsivät Andy Kaufmanin elokuvasuunnitelman "The Tony Clifton Story" omasta alter-egostaan Tony Cliftonista.


title: Ruostumatonta rakkautta

text: Kaufman tunsi, että elokuva oli niin huono, että hän pyysi henkilökohtaisesti anteeksi "The David Letterman Showssa" ja lupasi vitsaillen korvata rahat jokaiselle, joka oli maksanut sen näkemisestä (joita ei siis olisi ollut kovin monta). David Lettermanin vastaus tähän oli, että jos Kaufman kerran tahtoi korvata, hänen "kannatti varautua kahdenkymmenen dollarin laskuun".


title: Ruostumatonta rakkautta

text: "Video-oppaassa" vuodelta 1994 Sam Inkinen sanoo elokuvan idean sopivan hyvin koko perheen katsottavaksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Ruostumatonta rakkautta

text: "Ruostumatonta rakkautta" oli ehdolla Academy Awardin saajaksi vuonna 1982 parhaasta maskeerauksesta, jonka teki Stan Winston.


title: Sergei Svetlov

text: Sergei Svetlov (s. 17. tammikuuta 1961 Penza, Venäjän SFNT, Neuvostoliitto) on entinen venäläinen jääkiekkoilija. Svetlov voitti jääkiekon olympiakultaa vuonna 1988.


title: Sergei Svetlov

text: Oikeana laitahyökkääjänä pelannut Svetlov pelasi 154 maaottelua Neuvostoliiton jääkiekkomaajoukkueessa. Svetlov pelasi Moskovan Dynamossa 372 liigaottelua Neuvostoliiton sarjassa. Svetlov on pelannut ja valmentanut Saksassa ja hänellä on Saksan kansalaisuus. Hänet valittiin Neuvostoliiton jääkiekkoilun kunniagalleriaan vuonna 1988.


title: Sergei Svetlov

text: Chidlovskin sivutenglanniksi


title: Andrei Lomakin

text: Andrei Lomakin (3. huhtikuuta 1964, Voskresensk, Neuvostoliitto – 9. joulukuuta 2006, Detroit, Yhdysvallat) oli neuvostoliittolainen jääkiekkoilija. Lomakin voitti jääkiekon olympiakultaa vuonna 1988.


title: Andrei Lomakin

text: Lomakin pelasi NHL-urallaan Philadelphia Flyersissa ja Florida Panthersissa. Hän kuoli 2. joulukuuta 2006 pitkällisen sairauden jälkeen.


title: Etelä-Korean energiapolitiikka

text: Etelä-Korean energiapolitiikka kertoo Etelä-Korean energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Etelä-Korean energiapolitiikka

text: Ympäristöjärjestö Germanwatchin mukaan vuonna 2008 Eteä-Korean osuus maailman hiilidioksidipäästöistä oli 1,70 % (9. sija), % energiankulutuksesta 1,84 % ja väestöstä 0,74 %. Vuonna 2007 Etelä-Korea oli CCPI-indeksissä sijalla 48/56.


title: Etelä-Korean energiapolitiikka

text: Etelä-Korean oli maailman neljänneksi suurin öljyntuoja vuonna 2007, jolloin 97 % maan energiasta koostui fossiilisen energian tuonnista.


title: Etelä-Korean energiapolitiikka

text: Etelä-Koreaan on tuotu maakaasua nesteytettynä.


title: Etelä-Korean energiapolitiikka

text: Vuoden 2003 uusiutuvan energian ohjelman tavoite oli nostaa uusiutuvan energian määrä primaarienergiasta 1,4:stä viiteen prosenttiin vuonna 2011 ja myöhemmin 10 prosenttiin vuonna 2020 tuulivoiman ja aurinkosähkön lisäyksillä. IEA:n mukaan Etelä-Korea voisi tuottaa 30 % sähköstä uusiutuvilla energialähteillä, mutta osuus oli 2,3 % vuonna 2007.


title: Etelä-Korean energiapolitiikka

text: Etelä-Koreassa oli tuulivoimaa: 98 MW (2005), 173 MW (2006), 191 MW (2007) ja 236 MW vuonna 2008. Maaliskuussa 2008 Etelä-Koreaan oli 253 MW tuulivoiman Kioton pöytäkirjan Clean Development Mechanism CDM-projekteja. CDM-projekteihin on sisältynyt:


title: Etelä-Korean energiapolitiikka

text: Tuulivoiman tavoite on 2 250 MW vuoteen 2012 mennessä. Clean Development Mechanism (CDM) projekteista 90% on neljään maahan: Kiina, Intia, Etelä-Korea ja Brasilia ja vain 1% vähiten kehittyneisiin maihin (least developed countries LDC).


title: Etelä-Korean energiapolitiikka

text: Aurinkosähkö liitettiin vuonna 2003 käyttöön otettuun syöttötariffiin vuonna 2006 (74 centtiä/kWh). Verkkoon kytkettyjä aurinkokennoja oli 35 MW vuonna 2006. EPIA ennusti Etelä-Koreaan vuonna 2010 aurinkokennojen määräksi 400-500 MW. Aurinkoenergiaa oli asennettu EPIA:n mukaan 352 MW vuonna 2008. Saksalainen Solarworld käynnisti vuonna 2008 yhteistehtaan korealaisen SolarPark kanssa 150 MWp kapasiteetilla Jeonju:ssa.


title: Etelä-Korean energiapolitiikka

text: "Asia-Pacific Partnership for Clean Development and Climate" perustettiin vuonna 2005 jäseninään Etelä-Korea, Australia, USA, Japani, Kiina ja Intia.


title: Seljanka

text: Seljanka (), myös soljanka (), on venäläinen keitto. Keitto mielletään Suomessa usein kalakeitoksi marsalkka Mannerheimin mieliruokiin kuuluneen kalaseljankan mukaan, mutta sen voi tehdä myös lihasta, sienistä, kuten tateista ja herkkusienistä, tai makkarasta. Keitto maustetaan tomaattimurskalla. Siihen lisätään happamuutta ja suolaa maustekurkun tai sienien säilöntäliemellä, hapankaalilla, kapriksella, oliiveilla tai sitruunalla. Valmiiseen keittoon voidaan lisätä myös smetanaa.


title: Seljanka

text: "Soljanka" on keiton nimen vanhempi muoto, joka on luultavasti muodostettu suolaa merkitsevästä sanasta "sol". 1700-luvulla Pietarin hienosto alkoi kutsua keittoa "seljankaksi" sanan "selski", 'maalainen' mukaan. "Moskovan soljanka" on toinen ruoka: se tarkoittaa kalapannua, joka on kypsytetty haudutetun kaalin kanssa.


title: University of East Anglia Climatic Research Unit

text: Climatic Research Unit (CRU) on osa englantilaista University of East Angliaa ja sitä pidetään yhtenä johtavista ilmastomuutosta tutkivista laitoksista


text: Yksikkö perustettiin 1972 yliopiston ympäristötieteiden laitoksen alaisuuteen Norwichiin, Ison-Britannian Itä-Angliaan ilmastotutkija Hubert H. Lambin (1913-1997) johdolla. Vuodesta 1998 lähtien yksiköä on johtanut, ensin jaetusti (1998-2004) ja sitten yksin professori Philip D. Jones.


text:
Yksikössä työskenteli 2009 kolmisenkymmentä tutkijaa ja sen toiminta on lähes yksinomaan ulkopuolisen rahoituksen varassa. Rahoittajia ovat eri yhteisöt ja järjestöt, ministeriöt ja hallitustenväliset elimet, kuten myös kaupan ja teollisuuden alan yritykset. Vielä vuonna 2007 yksikön 15:stä hengestä vain kolmen palkan maksoi kokonaan yliopisto.
Tutkimuslaitos on saanut osakseen kritiikkiä kieltäydyttyään luovuttamasta raporttiensa pohjana olevaa dataa muun muassa CRU:ta arvostelevalle Stephen McIntyrelle. Ilmastoskeptikot ovat väittäneet tutkimusyksikön pantanneen jo vuosia tutkimustietoa ja estäneen muita tutkijoita pääsemästä tarkastelemaan laitoksen ilmastoaineistoa.


text: Marraskuun 19. ja 20. päivien välillä 2009 CRU:hun kohdistuneen krakkeroinnin seurauksena internetiin levisi tiedosto, joka sisälsi yli 1 000 sähköpostia ja 3 000 dokumenttia. Yliopiston edustajat vahvistivat tietomurron, mutta eivät vielä pystyneet kertomaan, kuinka iso osa tiedostoista oli aitoja.


text: Useat tutkijat ja muut viestien lähettäjät tai vastaanottajat vahvistivat omien viestiensä olevan aitoja. Keskustelupalstoilla viesteistä esiteltiin osia, joiden väitettiin osoittavan tutkijoiden vääristelleen ilmastonmuutokseen liittyviä tutkimustuloksia. Pennsylvanian yliopiston professori Michael Mannin mukaan verkkokeskustelijat irrottivat sanoja "täydellisesti asiayhteydestään saadakseen tyhjänpäiväisen keskustelun vaikuttamaan rikolliselta". Samaa mieltä oli myös NASAn tutkija Gavin Schmidt.


text: Joulukuussa järjestettäväksi aiotun Kööpenhaminan ilmastokokouksen arveltiin olevan mahdollisesti teon ja sen ajoituksen syynä.


text: Riippumattomissa tutkimuksissa CRU:n toiminta todettiin rehelliseksi, mutta CRU sai moitteita siitä, ettei kaikkea tietoa oltu jaettu tietoja pyytäneille.


title: Suuri autopuhallus

text: Suuri autopuhallus () on vuonna 1977 ilmestynyt yhdysvaltalainen komediaelokuva, jonka ohjasi Ron Howard. Se oli Howardin ensiohjaus. Elokuvan pääosissa olivat Howard itse Sam Freemanina sekä Nancy Morgan Paula Roversina.


title: Suuri autopuhallus

text: Kaksi nuorta rakastavaista, Sam Freeman ja Paula Powers, tahtovat mennä naimisiin Las Vegasissa. Kun Paula esittelee Samin vanhemmilleen, he kiistelevät tyttärensä päätöksestä: heidän mielestään tytölle parempi sulho olisi vauraan perheen poika Collins Hedgeworth (Paul Linke). Paulan vanhemmat ovat myös rikkaita, ja hänen isänsä, Bigby Powers (Barry Cahill), suunnittelee uraa kuvernöörinä. He luulevat, että Sam nai Paulan rahan takia ja kutsuvat häntä onnenonkijaksi, jonka Paula raivokkaasti kiistää.


title: Suuri autopuhallus

text: Sam heitetään ulos ja Paula lähetetään huoneeseensa. Hän pakenee ikkunan läpi, varastaa vanhempiensa Rolls-Roycen, ottaa Samin kyytiin ja lähtee pois; tämä on karanneiden rakastavaisten tarinan alku räjähtävässä kulussa kohti Las Vegasia. Kun uutiset heidän lähdöstään leviävät, muutamat lähtevät heidän peräänsä ja yrittävät pysäyttää pariskunnan.


title: Suuri autopuhallus

text: Paulan isä Bigby aloitta jahdin helikopterillaan. Collins Hedgeworth jättää tallinsa ja alkaa jahdata rakkauttaan kuin hulluna. Collins soittaa TenQ-radioaseman DJ Curly Q. Brownille (Don Steele) ja tarjoaa 25 000 dollaria sille, joka nappaa Paulan ja Samin. Jahdista tulee aina vain kaoottisempi, kun monet ihmiset yrittävät pysäyttää parin suuren palkkion toivossa. Suuri osa autoja kolaroi ja tulee varastetuksi, ja myöhemmin Collins Hedgeworthista tarjotaan 25 000 dollaria, koska hänet on etsintäkuulutettu hänen varastettuaan auton.


title: Suuri autopuhallus

text: Hyvin monien autojen seuratessa heitä Paula ja Sam kääntyvät pienelle maantielle yrittäen eksyttää takaa-ajajansa. Sam tahtoo mennä muualla naimisiin, mutta Paula on yhä Vegas-häiden kannalla. Paulan isä lähestyy paria soittamalla, mutta Paula ei tahdo kuunnella isäänsä. Kun pari saapuu Las Vegasiin Sam alkaa kyseenalaistaa Paulan syitä karata hänen kanssaan ja sitä, onko naisen syy vilpitön ihastuminen häneen vai tahto ärsyttää isäänsä. Paula vakuuttelee haluavansa naimisiin Samin kanssa.


title: Suuri autopuhallus

text:
Jahti saa näkyvyyttä tiedotusvälineissä ja kamerat alkavat seurata takaa-ajajia. Takaa-ajavat autot alkavat hajottaa toisiaan, ja seuraa valtava ketjukolari. Rolls-Royce hajoaa täysin, mutta Paulan ja Samin onnistuu paeta. Lopulta he onnistuvat myös pääsemään naimisiin.
Elokuvan budjetti oli 602 000 dollaria. Sitä kuvattiin Victorvillessä ja sen lähistöllä Kaliforniassa. Roger Corman oli johtava tuottaja Rance Howardin kanssa. Howard myös kirjoitti tarinaa Ron Howardin kanssa.


title: Suuri autopuhallus

text: Elokuva oli taloudellinen menestys, ja se tuotti yli 15 miljoonaa dollaria lipputuloja. Elokuvasta tehtiin DVD-versio vuonna 1999 ja se tehtiin uudelleen vuonna 2006.


title: Suuri autopuhallus

text: "Video-oppaassa" vuodelta 1994 Sam Inkinen sanoo "Suurta autopuhallusta" liian tavanomaiseksi autovarashurjasteluksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Etelä-Korean ympäristöpolitiikka

text: Tämä artikkeli kertoo Etelä-Korean ympäristöpolitiikasta.


title: Etelä-Korean ympäristöpolitiikka

text:
__notoc__
Eteläkorealaisella Shinmoorim-yhtiöllä on sellu- ja/tai plantaasisuunnitelma Kiinassa. Korindo-ryhmällä on sellusuunnitelmia Indonesiassa.


title: Etelä-Korean ympäristöpolitiikka

text: Etelä-Korea oli maailman neljänneksi suurin öljyntuoja vuonna 2007, jolloin 97 % maan energiasta koostui fossiilisen energian tuonnista. Germanwatchin mukaan vuonna 2008 Etelä-Korean osuus maailman hiilidioksidipäästöistä oli 1,70 % (9. sija), energiankulutuksesta 1,84 % ja väestöstä 0,74 %.


title: Iranin energiapolitiikka

text: Iranin energiapolitiikassa keskeistä on öljyntuotanto ja suuret öljyvarat. Iranin ydinvoima on saanut huomiota epäillyn ydinasetuotannon vuoksi.


title: Iranin energiapolitiikka

text: Saudi-Arabia, Iran, Irak, Kuwait ja Yhdistyneet Arabiemiraatit tuottivat ¼-osan maailman öljystä vuonna 2005, joka oli 20 miljoonaa tynnyriä (barellia) päivässä.


title: Iranin energiapolitiikka

text: Iranissa löydettiin öljyä vuonna 1908. Britannia sai osake-enemmistön Anglo-Iranian Oil Company -yhtiössä. Siitä syntyi myöhemmin BP. Valtaapitävät kadžarit (1796-1925) olivat epäsuosittuja, mutta suhtautuivat suopeasti ulkomaihin. Venäjä ja Britannia vahvistivat hallitsijan. Huono talous lisäsi veroja ja korruptiota. Kadžarien aikana Iranin talouselämä oli ulkomaisen ja varsinkin brittien pääoman hallinnassa. Väestö nousi vastarintaan Iranin myymisestä. Vuonna 1906 perustettiin parlamentti, mutta muutoin ulkovaltojen valta jatkui. Upseeri Reza Khan Pahlavi syrjäytti kadžarit vuonna 1925 ja ryhtyi šaahiksi. Hän uudisti taloutta. Pahlavi neuvotteli paremmat ehdot öljy-yhtiössä vuonna 1932.


title: Iranin energiapolitiikka

text: Neuvostoliitto ja Britannia syrjäyttivät šaahin II maailmansodassa vuonna 1941 ja vaativat uudeksi hallitsijaksi hänen poikansa Mohammad Reza Pahlavin (1941-1979). Pääministeri Mohammed Mossadeq kansallisti öljy-yhtiön vuonna 1951, mikä johti joidenkin maiden, kuten USA, Iranin öljyn boikotteihin. Myöhemmin ulkomaat syrjäyttivät Mossadeqin ja öljy-yhtiöiden sopimukset laadittiin uudestaan. Valta keskitettiin šaahille ja parlamentarismi murskattiin. Šaahi toteutti osittaisen maauudistuksen, mutta torjui demokratisoinnin.


title: Iranin energiapolitiikka

text: Vuodesta 1971 vahvistui sotilaallisuus, salaisen poliisin SAVAK valta ja kidutukset. Lähi-idän sodan 1973 jälkeen öljytuloja käytettiin suuriin asehankintoihin ja teollistamiseen. Korruptiota ja sensuuria harjoitettiin. Yhteiskuntaerot olivat suuret. Tammikuussa 1978 alkoivat laajenevat mielenosoitukset. Syyskuussa 1978 satoja mielenosoittajia surmattiin Teheranissa Jaleh-aukiolla (musta perjantai). 16.1.1979 šaahi lähti maanpakoon ja kuoli Egyptissä 27.7.1980. Vastarintaliikkeen johtaja Pariisissa maanpaossa elänyt ajatollah Ruhollah Khomeini valittiin johtajaksi 1.2.1979. Iran lakkautti suhteita ulkovaltoihin, kuten Yhdysvallat ja lopetti aseostot. Irak halusi hyvitystä vuoden 1975 rajasopimuksiin ja hyökkäsi Iraniin syyskuun 1980 lopussa. Sota heikensi öljyteollisuutta.


title: Iranin energiapolitiikka

text: Öljyn tuottajamaat perustivat öljykartellin OPEC 1960-luvulla. OPECin tavoite on lehdistötiedotteiden ja tarjonnan avulla hallita öljyn kysyntää ja hintaa. Kartelli päätti vuonna 1982, että öljymaiden tuotantokiintiöt määräytyvät öljyvarojen mukaan. Iranin vanhat tunnetut öljyvarat olivat 37 mrd. tynnyriä. Vuonna 1993 öljyvarat olivat 92 mrd. tynnyriä.


title: Iranin energiapolitiikka

text: Kansainvälinen atomienergiajärjestö IAEA epäilee, että Iranissa on tiedettyä enemmän ydinlaitoksia. IAEA:n mukaan Iranin antamissa tiedoissa on puutteita. IAEA:n mukaan Iran voi rikastaa uraania vuonna 2011. Ydinlaitokset ovat Natanzissa Keski-Iranissa ja Qomissa 100 km Teheranista. Iranin mukaan ydinlaitokset ovat polttoainetta varten.


title: Iranin energiapolitiikka

text: Iranilla on 10% osuus Eurodif uraanin rikastuslaitoksesta Tricastinissa Ranskassa.


title: Roman (kaupunki)

text: Roman () on kaupunki Itä-Karpaattien vuoriston keskellä Moldaviassa, Itä-Romaniassa. Kaupunki sijaitsee Neamțin piirikunnassa 45 kilometriä itään Piatra Neamțin kaupungista.


title: Rikoselokuva

text: Rikoselokuva on elokuvan lajityyppi, joka käsittelee rikosta ja sen seurausta. Rikoselokuva voidaan katsoa myös erilaisten lajityyppien kattotermiksi. Rikoselokuvia ovat esimerkiksi ryöstöelokuvat, mafiaelokuvat, poliisielokuvat, vankilaelokuvat ja oikeussalidraamat.


title: Rikoselokuva

text: Rikoselokuvia tehtiin heti elokuvan historian alussa 1800-luvun lopussa. Rikoselokuva kukoisti erityisesti 1930-luvulla, jolloin varsinaiset mafia- ja vankilaelokuvat syntyivät. Rikoselokuvien suosioon vaikutti tosielämän järjestäytynyt rikollisuus. Film noir oli puolestaan rikoselokuvien keskeisin tyyli 1940-luvulta 1950-luvun loppuun. Seuraavalla vuosikymmenellä film noirin suosio hiipui ja sen tilalle nousi muita rikoselokuvan tyylejä, kuten vakoilu- ja ryöstöelokuvat.


title: Rikoselokuva

text: Samaan lajityyppiin luokiteltavia elokuvia yhdistää tietyt elokuvakonventiot, kuten teemat tai elokuvahahmot. Lisäksi elokuvia voi yhdistää myös visuaaliset elementit, kuten tapahtumapaikka tai lavastus. Rikoselokuvista on vaikea löytää tiettyä juonikuviota tai päähenkilöä. Rikoselokuvat kuitenkin käsittelevät rikoksia ja niiden seurauksia. Juoni ja päähenkilö voi kuitenkin olla hyvinkin erilainen. Tyyliin vaikuttaa esimerkiksi rikostyyppi, sillä elokuvan aiheena voi olla muun muassa varkaus tai murha. Lisäksi rikoselokuva voi käsitellä esimerkiksi rikoksen suunnittelua (ryöstöelokuvat) tai sen seurauksia (vankilaelokuvat). Rikoselokuvien jakoa alatyyppeihin määrittelee erityisesti päähenkilön asema, sillä päähenkilö voi olla joko rikollinen tai rikosta tutkiva henkilö.


title: Rikoselokuva

text: Rikoselokuvien keskeiset teemat liittyvät usein yhteiskunnallisiin näkökulmiin, joita voivat olla esimerkiksi rikollisuuden syyt tai oikeusjärjestelmän rajoitukset tai epäonnistumiset. Jos rikoselokuvan päähenkilöt ovat rikollisia (kuten ryöstö- tai gangsterielokuvissa), päähenkilö voi elokuvan lopussa selviytyä rikoksestaan. Sen sijaan poliisi- ja salapoliisielokuvissa on yleensä konservatiivisempi loppu, ja niissä ”oikeus toteutuu”, kun rikollinen joutuu tuomiolle teostaan.


title: Rikoselokuva

text: Film noir on erityisesti yhdysvaltalaisen rikoselokuvan tyylilaji, jonka valtakausi Hollywoodissa oli 1941–1955. Mustaa elokuvaa tarkoittavan nimen tyylille antoi ranskalaiset kriitikot 1940-luvulla. Tyylillisesti film noir on yksi helpoiten tunnistettavista genreistä. Film noir -elokuvat ovat kyynisiä, pessimisistä, juoneltaan monimutkaisia, ja ne pyrkivät usein kuvaamaan takaumilla kohtalon vääjäämättömyyttä. Visuaalisesti film noirit ovat tummia. Lisäksi päähenkilö on usein menneisyytensä vainoama mieshahmo, joka ajautuu vaaraatilanteisiin "femme fatale" -hahmon takia. Tunnettuja film noir -elokuvia ovat "Nainen ilman omaatuntoa", "Varjot menneisyydestä", "Hermot pinnalla", "Kiss Me Deadly" ja "Tappajat". Film noir -tyyliset elokuvat nousivat uudestaan pinnalle 1970-luvulla, ja sen jälkeen syntyneitä samantyylisiä elokuvia on kutsuttu nimellä post-noir tai neo-noir. Tällaisia elokuvia ovat muun muassa "Chinatown", "Yön siirrot", "Pitkät jäähyväiset" ja "Taksikuski".


title: Rikoselokuva

text: Gangsterielokuvat keskittyvät lähinnä järjestäytyneen rikollisuuden kuvaamiseen. Niissä saatetaan jopa kaunistella gangsterien toimintaa tai nostaa heidät lähes sankariasemaan. Gangsterielokuva on elokuvan varhaisimpia lajityyppejä lännenelokuvan, melodraaman ja kauhuelokuvan rinnalla. Gangsterielokuvat olivat suosittuja 1930-luvulla, ja niissä esitettiin usein järjestäytyneen rikollisuuden olevan ainoa keino ulos 1930-luvun lamasta. Tuon ajan elokuvia olivat muun muassa "Pikku Caesar", "Arpinaama" ja "Yhteiskunnan vihollinen". Gangsterielokuvia kritioisoitiin väkivallan ihanoinnista, ja ne olivat osaltaan vaikuttamassa Hayesin ohjeiston syntyyn. Siinä muun muassa kiellettiin rikollisten sympatisointi. Gangsterielokuvat nousivat uudelleen suosioon 1970-luvulla "Kummisetä-" ja "Kummisetä, osa II" -elokuvien suosion ansiosta. Uudempia gangsterielokuvia ovat muun muassa "Sudenpesä", "Scarface – arpinaama", "Mafiaveljet", "Once Upon a Time in America – suuri gangsterisota" ja "Casino".


title: Rikoselokuva

text: Oikeussalidraama keskittyy tapahtuneen rikoksen oikeudellisiin seuraamuksiin. Usein se on oikeudenkäynnin kuvaus, ja sen tapahtumista iso osa on kuvattu oikeussalissa. Vaikka usein oikeussalidraamat ovat tyyliltään lähellä draamaelokuvia, niissä voi olla myös esimerkiksi selviä jännityksellisiä tai komediallisia elementtejä. Oikeussalidraaman päähenkilö on yleensä asianajaja, joko yleinen syyttäjä tai puolustusasianajaja, joka pyrkii ratkaisemaan oikeusjutun. Tyypillisiä oikeussalidraamoja ovat "Erään murhan anatomia", "Todistaja", "Kunnes toisin todistetaan", "Kunnian miehiä", "Isän nimeen" ja "Syytetty". Hieman normaalista poikkeavia oikeussalidraamoja ovat muun muassa "Valamiesten ratkaisu", "Kunnian kentät" ja "Sian hetki".


title: Rikoselokuva

text: Poliisielokuva keskittyy poliisin toimintaan sen jäljittäessä rikollista. Se syntyi 1940-luvun puolivälissä Yhdysvalloissa.


title: Rikoselokuva

text: Esimerkkejä poliisielokuvasta:


title: Rikoselokuva

text: Esimerkkejä poliisisarjoista:


title: Rikoselokuva

text: Rikosdraama yhdistää draama- ja rikoselokuvan. Rikosdraamoissa käsittellään usein rikollisen elämää, toimintaa ja moraalisia ongelmia ja ne keskittyvät usein toiminnan ja jännityksen sijaan hahmonkehitykseen ja juonenkuljetukseen ja pyrkivät antamaan realistisen ja vakavan kuvan rikollisuudesta. Varhaiset klassiset rikosdraamat olivat monet film noireja, kuten "Varjot menneisyydestä", "Tappajat" ja "He elävät öisin". Muita rikosdraamoja ovat muun muassa "Kylmäverisesti", "Hikinen iltapäivä" ja "Kiinalaisen kiristäjän murha".


title: Rikoselokuva

text: Rikoskomedia on kahden genrehybridi, joka käyttää sekä rikos- että komediaelokuvien perinteitä. Huumorin tuottajina rikoselokuvissa ovat gangsterit, rikolliset ja poliisit. Suosittuja amerikkalaisia rikoskomedioita ovat "Afrikan aarre", Vaaleanpunainen pantteri -elokuvat, "Topkapi" ja "Ahtaat paikat", mutta genre on ollut erityisen suosittu Euroopassa, mistä ovat tulleet muun muassa brittiläiset "Kruunupäitä ja hyviä sydämiä", "Naisentappajat", "Varastin miljoonan" ja "Kala nimeltä Wanda".


title: Rikoselokuva

text: Ryöstöelokuvat käsittelevät rikollisryhmää, joka suunnittelee ryöstöä tai varkautta. Ryhmän toiminnassa saattaa elokuvan aikana syntyä erimielisyyksiä, jotka sitten johtavat huijauksiin tai ryöstön epäonnistumiseen. Varhaisia suosittuja ryöstöelokuvia ovat muun muassa "Asfalttiviidakko", "Peli on menetetty" ja "He pakenivat huomispäivää".


title: Rikoselokuva

text: Tunnetuimpia esimerkkejä ovat Sherlock Holmes -tarinoihin ja Agatha Christien teoksiin perustuvat elokuvat ja televisiosarjat. Käänteisessä tapauksessa katsoja tietää syyllisen jo ennalta ja seuraa, miten etsivä saa syyllisen kiinni. Tunnetuin esimerkki tästä lienee Columbo-televisiosarja.


title: Rikoselokuva

text: Vakoiluelokuvat kuvaavat yleensä hallituksen vakoilijan suorittamaa tiedustelua. Lajityyppi on ollut aina maailmanlaajuisesti suosittu, sillä se on tarjonnut katsojille jännittävää pakoa todellisuutta, kiinnostavaa teknologiaa ja eksoottisia tapahtumapaikkoja. Erityisen suosittuja vakoiluelokuvat olivat 1960-luvulla kylmän sodan aikana. Tunnetuin elokuvavakooja on ehdottomasti James Bond. Muita vakoiluelokuvia ovat esimerkiksi "Vakoilija kylmästä" ja jotkut Alfred Hitchcockin elokuvat, kuten "39 askelta" ja "Notorious – kohtalon avain". Vakoiluelokuva voidaan myös luokitella jännityselokuvan alalajiksi.


title: Rikoselokuva

text: Vankilaelokuvat käsittelevät yleensä vankiloiden vaikeita elinolosuhteita tai vankien räjähdysherkkiä ihmissuhteita. Jotkut vankilaelokuvat voivat käsitellä myös entisten vankien pyrkimykseen sopeutua elämään vankilan ulkopuolella. Sekä vankila- että pakoelokuvissa katsojien sympatia pyritään suuntaamaan vankeinhoitojärjestelmän väärin kohtelemia vankeja tai tiettyä syytöntä vankia kohtaan. Tunnettuja vankilaelokuvia ovat muun muassa "Alcatraz – kohtaloni", "Rita Hayworth – avain pakoon" ja "Lannistumaton Luke". Pakoelokuvat ovat usein viihteellisiä ja toiminnallisia, mutta esimerkiksi Jean Renoirin "Suuri illuusio" ja Robert Bressonin "Kuolemaantuomittu on karannut" ovat syvällisempiä ihmisluonnetta ja vapautta käsitteleviä elokuvia. Muita tunnettuja pakoelokuvia ovat muun muassa "Suuri pakoretki" ja "Pako Alcatrazista".


title: Fröken B

text: Ulrika Verna Marika Broberg (s. 27. toukokuuta 1982 Ulricehamn) tunnetaan paremmin taiteilijanimellään Fröken B on ruotsalainen hip hop -artisti. Hän kuuluu Meldeahin kanssa Silversystrar -nimiseen hip hop/soul -duoon, jonka kanssa hän on julkaissut kolme CD:tä. Fröken B on julkaissut myös kaksi sooloalbumia. Tällä hetkellä Fröken B asuu Göteborgissa.


title: Billy’s Hollywood Screen Kiss

text: Billy’s Hollywood Screen Kiss on vuonna 1998 tehty homovaikutteinen romanttinen komedia, jonka käsikirjoitti ja ohjasi Tommy O'Haver. Sen pääosissa olivat Sean Hayes, Brad Rowe, Richard Ganoung ja Meredith Scott Lynn. Elokuva oli Hayesin läpimurto.


title: Billy’s Hollywood Screen Kiss

text: Billy Collier (Hayes) on pyrkivä losangeleslainen valokuvaaja, jolla on ollut taiteellisia onnistumisia ja paljon romanttisia pettymyksiä. Hän keksii idean Hollywoodin ikonisten elokuvasuutelujen (kuten Burt Lancasterin ja Deborah Kerrin suudelma elokuvassa "Täältä ikuisuuteen") uusimista käyttäen drag queeneja naisten rooleissa. Ollessaan kahvilla kämppiksensä Georgianan (Lynn) kanssa hän tapaa palvelija Gabrielin (Rowe). Samana iltana Billyn ystävä Perry (Richard Ganoung) hyväksyy Billyn elokuvasuuteluidean ja Billy juoksee onnellisena Gabrielin luokse. Billy palkkaa miehen malliksi, ja heistä kahdesta tulee hyviä ystäviä (vaikka Gabriel sanookin, että hänellä on tyttöystävä San Franciscossa).


title: Billy’s Hollywood Screen Kiss

text: Billy ihastuu Gabrieliin pian, muttei ole varma, onko Gabriel hetero, Gabriel kun lähettää epävarmoja viestejä. Perryn kutsuilla Billy ja Gabriel osallistuvat valokuvaaja Rex Websterin näyttelyyn. Webster yrittää kaapata Gabrielin malliksi itselleen ja tarjoaa Gabrielille matkaa Catalina Islandille Kaliforniaan alusvaatemainoskuvausta vastaan nostattaen Billyn mustasukkaisuutta. Gabrielin kotona vaikuttaa siltä, että hän ja Billy lähentyisivät, mutta heidän hyvät välinsä häiriintyvät, kun Gabrielin tyttöystävä Natalie soittaa.


title: Billy’s Hollywood Screen Kiss

text: Billy kuvaa ensimmäiset kuvauksensa Lancaster–Kerr-suudelmasta Gabrielin kanssa. Kuvausten jälkeen Gabriel kertoo Billylle, että hänen ja Natalien suhde on ohi. Billyn asunnossa Billy ja Gabriel alkavat jutella ja juoda ja Gabriel kysyy, voiko hän jäädä yöksi sohvalle. Billy ehdottaa, että Gabriel nukkuisi hänen sängyssään (näennäisesti Gabrielin pituuden vuoksi), johon Gabriel lopulta suostuu. Kun Billy ja Gabriel ovat sängyssä, tekee Billy varovaisia aloitteita, ja Gabriel vaikuttaa ensin pitävän niistä, mutta työntää sitten Billyn pois. Billy pyytää anteeksi ja nousee nukkuakseen yön sohvalla.


title: Billy’s Hollywood Screen Kiss

text: Gabriel ottaa vastaan Websterin alusvaatemallin työn ja menee Catalinaan. Billy seuraa häntä Georgianan kanssa. Billy ilmaantuu Rex Websterin alusvaatekuvauksiin Gabrielia etsien mutta ei löydä miestä.


title: Billy’s Hollywood Screen Kiss

text: Billy löytää Gabrielin vihdoin Rexin juhlista myöhemmin samana iltana, ja he kaksi juttelevat rannalla. Billy kertoo kuinka hämmentynyt oli tullessaan ulos kaapista. Kuitenkin, ennen kuin Billy saa sanottua asiansa loppuun, yksi Gabrielin malliystävistä saapuu paikalle. Billy ymmärtää, että he kaksi ovat yhdessä, ja Gabriel kertoo suoraan: ”Billy, olen aika varma siitä, mitä haluan.” Gabriel yrittää pehmittää Billyä, mutta Billy torjuu hänet. Billy tuntee itsensä loukatuksi ja miettii myös käyttikö Gabriel häntä hyväkseen saadakseen mallinuransa alkuun. Myöhemmin Perry yrittää lohduttaa Billyä kertomalla, että muutama vuosi aiemmin hän oli ollut silmittömän ihastunut johonkuhun, joka ei tuntenut samoin; mies oli Billy.


title: Billy’s Hollywood Screen Kiss

text:
Elokuva loppuu Billyn "Hollywood Screen Kiss" -sarjan julkaisuun, johon kuuluvat myös hänen kuvansa Gabrielista. Perry näyttää Billylle lehden, jossa on alusvaatemainos Gabrielista ja ehdottaa, että Billy soittaisi miehelle. Billy vastustelee sanoen tarvitsevansa aikaa. Myöhemmin Billy tapaa Joshuan ajatellen, että löytää vielä yhteisen sävelen miehen kanssa.
Elokuvaa höystetään Billyn fantasioinnilla hänestä ja Gabrielista romanttisten elokuvien kuvauksissa. Billy kantaa polaroid-kameraa joka paikkaan, ja hänen muistonsa esitellään polaroidkuvina. Oikeastaan elokuva alkaa monologilla Billyn selatessa kuvia ja kertoen kuin kasvoi homoksi ”pienessä kylässä Indianassa, jossa oli paljon maissia, nopeita autoja ja heteroja. Paljon, paljon heteroja. Tarkoitan todella ’paljon’.” Se esittelee Billyn tietoisuutta siitä, että hän on elokuvassa rikkomassa neljättä seinää.


title: Billy’s Hollywood Screen Kiss

text: Muutamien kohtauksien taustoille on laitettu klassikkolauluja menneiltä ajoilta, laulajina ovat huomionarvoiset ja vähemmän tiedetyt henkilöt.


title: Billy’s Hollywood Screen Kiss

text: Elokuva on uusintaversio käsikirjoittaja-ohjaaja O'Haverin aiemmasta lyhytelokuvasta "Catalina".


title: Billy’s Hollywood Screen Kiss

text:
"Billy’s Hollywood Screen Kiss" julkaistiin DVD:nä 22. joulukuuta 1998.
*"alun perin kirjoittanut Alan Ari Lazar"


title: Merja Ailus

text: Merja Maarit Anneli Ailus (o.s. "Kasanen", s. 24. maaliskuuta 1968 Espoo) oli Kevan (aik. Kuntien eläkevakuutus) toimitusjohtaja vuosina 2010–2013. Vuosina 2006–2009 hän toimi Julkis- ja yksityisalojen toimihenkilöliiton (Jyty) puheenjohtajana.


title: Merja Ailus

text: Ailus valmistui oikeustieteen kandidaatiksi Helsingin yliopistosta vuonna 1994. Hän toimi vuosina 1994–1995 Omaisuudenhoitoyhtiö Arsenalin avustavana lakimiehenä ja vuodet 1995–1996 asianajotoimisto Norros oy:n ja 1996–1997 Teknisten liiton lakimiehenä. Hän johti vuosina 2000–2001 Oslossa toimivaa telealan valituslautakunta Teleklagenemndaa. Vuodet 2001–2004 Ailus oli Kunnallisen työmarkkinalaitoksen lakimies.


title: Merja Ailus

text: Jytyssä Ailus aloitti vuonna 2004 neuvottelupäällikkönä. Hän toimi tehtävässä vuoteen 2005, jolloin hänestä tuli edunvalvontajohtaja. Vuonna 2006 hänet valittiin liiton puheenjohtajaksi.


title: Merja Ailus

text: Puoluekannaltaan Ailus on keskustalainen. Hän oli keskustan kunnallisvaaliehdokkaana Helsingissä vuoden 2008 vaaleissa muttei päässyt valtuustoon.


title: Merja Ailus

text: Ailus toimi Kevan luottamustehtävissä vuodesta 2006 ennen nousemistaan sen johtoon. Vuosina 2006–2009 hän oli sijoitusneuvottelukunnan jäsen ja vuodesta 2009 hallituksen jäsen.


title: Merja Ailus

text: Tammikuussa 2010 Ailus aloitti Kevan toimitusjohtajana. Hänen edeltäjänsä, keskustalainen Markku Kauppinen oli eronnut tehtävästä vaalirahoituskohun takia vuonna 2009. Toimitusjohtajan valintaprosessi herätti keskustelua syksyllä 2009. Ailuksen vastaehdokkaana oli poliittisesti sitoutumaton Kevan varatoimitusjohtaja ja valtiovarainministeriön entinen budjettipäällikkö Timo Viherkenttä. Ailuksen valintaa arvosteltiin poliittisena päätöksenä, jossa hakijoiden pätevyyttä enemmän vaikuttivat puoluesidonnaisuudet.


title: Merja Ailus

text: Syksyllä 2013 Ailuksen työsuhde-edut herättivät huomiota. Ilmeni, että hän oli maksanut työsuhdeasunnostaan vuosien ajan liian vähän veroja. Myös hänen työsuhdeautonsa kanssa ilmeni epäselvyyksiä. Sen hankinnassa epäiltiin kierretyn hankintalakia, joka edellyttää yli 30 000 euron suuruisten hankintojen kilpailuttamista. Luottamusta Ailukseen heikensi myös esiin tullut tieto, jonka mukaan hänelle oli maksettu vuosia perusteetta lapsilisiä Suomen lisäksi myös Norjasta.


title: Merja Ailus

text: Työsuhde-etujen epäselvyyksistä noussut kohu ja Kevan hallituksen luottamuksen menettäminen johtivat lopulta Ailuksen irtisanoutumiseen Kevan toimitusjohtajan tehtävästä 6. joulukuuta 2013. Ailuksen johtajasopimuksen mukainen eroraha oli vuoden palkka lomaetuineen eli reilut 300 000 euroa.


title: Yleisurheilun sisäratojen Euroopan-mestaruuskilpailut 1966

text: Yleisurheilun sisäratojen Euroopan-mestaruuskilpailut järjestettiin ensimmäisen kerran vuonna 1966 Dortmundissa, Länsi-Saksassa. Kisojen ajankohta oli 27. maaliskuuta. Kisapaikkana oli Westfalenhalle, jonka juoksurata oli 160 metrin mittainen.


title: Janne Kinnunen (näyttelijä)

text: Janne Jaakko Tapani Kinnunen (s. 25. heinäkuuta 1974 Kontiolahti) on suomalainen näyttelijä. Hänet tunnetaan televisiosarjasta "Karjalan kunnailla", jossa hän näyttelee Jaakko Jumppasta. Kinnunen on näytellyt myös elokuvissa "Historiaa tehdään öisin" (1999), "Kahakka" (2001), "Aleksis Kiven elämä" (2002) ja "Ralliraita" (2009).


title: Janne Kinnunen (näyttelijä)

text: Hän on valmistunut Teatterikorkeakoulusta vuonna 1998.


title: Ruskokerttusieppo

text: Ruskokerttusieppo ("Microeca fascinans") on Australiassa ja Papua-Uudessa-Guineassa tavattava pensassieppoihin kuuluva varpuslintu.


title: Ruskokerttusieppo

text: Kooltaan ruskokerttusieppo on 12–14 cm. Ruskokerttusiepon sukupuolet muistuttavat toisiaan ulkonäöltään. Selkä, siivet ja päälaki ovat lajilla väriltään harmahtavan ruskeat. Päässä on vaalea, heikohkosti erottuva silmäkulmajuova. Kurkku, rinta ja vatsa ovat linnulla kellertävän valkoiset. Ruskokerttusiepon pyrstön valkoiset höyhenet näkyvät parhaiten, kun lintu laskeutuu puuhun.


title: Ruskokerttusieppo

text: Ruskokerttusieppoa tavataan Australiasta ja Papua-Uuden-Guinean koillisosista. Australiassa laji on levinnyt koko mantereelle, lukuun ottamatta kuivimpia alueita Australian keskiosissa ja Tasmaniaa. Linnun elinympäristöä ovat avoimet metsämaat ja pensaikot. Lajia tavataan usein maatiloilla ja puistoissa. Veilä 1960-luvulla ruskokerttusieppo oli hyvin yleinen Sydneyn kaupungin lähiöissä. Lajia on kuitenkin lähes hävinnyt sieltä mahdollisesti lisääntyneen hyönteismyrkkyjen käytön vuoksi. Laji on kuitenkin yleinen maaseudulla Sydneyn lähellä. Ruskokerttusiepot istuvat tyypillisesti aitojen tai sähkölankojen päällä.


title: Ruskokerttusieppo

text: Ruskokerttusiepon pesimäkausi kestää elokuusta tammikuulle. Pesimäkaudessa voi olla useita pesueita samalla parilla. Pesä on pieni ja kuppimainen ja rakennetaan oksanhaarukkaan. Pesä tehdään ruohoista, puunkuoresta ja jäkälistä, jotka sidotaan yhteen hämähäkinseitillä. Naaras munii yleensä kaksi munaa, joita se hautoo hieman yli kaksi viikkoa. Koiras ruokkii hautovaa naarasta ja poikasiaan.


title: Ruskokerttusieppo

text: Ruskokerttusiepon ravinto koostuu hyönteisistä. Lintu syöksyy oksalta lentävän hyönteisen kimppuun, nappaa sen ja palaa takaisin oksalle.


title: Basquiat

text: Basquiat on vuonna 1996 ensi-iltansa saanut draamaelämäkertaelokuva, jonka on ohjannut ja käsikirjoittanut Julian Schnabel. Elokuva keskittyy kertomaan postmodernin taiteilijan Jean-Michel Basquiatin elämästä.


title: Basquiat

text: Elokuvassa Basquiatina nähdään Jeffrey Wright ja David Bowie esittää Basquiatin ystävä ja oppi-isä Andy Warholia. Oikeiden henkilöiden lisäksi mukana on myös muutamia fiktiivisiä hahmoja.


title: Basquiat

text: Ohjaajana Schnabelin on usein nähty laittavan itseään elokuviinsa lisäämällä juoneen fiktiivisen henkilön, Albert Milon (Gary Oldman), jonka hahmo perustuu Schnabeliin itseensä. Schnabel jättää elokuvaan itseään myös lisäämällä siihen oman äitinsä, isänsä ja tyttärensä Albert Milon perheenä. Schnabel itse on tarjoilija.


title: Basquiat

text: "Basquiat" oli ensimmäinen kaupallinen esitys taiteilijasta. Jean-Michel Basquiat kuoli 12.8.1988 heroiinin yliannostukseen. Hän oli ollut riippuvainen kokaiinista ja heroiinista. Schnabel ja hänen studioavustajansa Greg Bogan tekivät maalauksia "Basquiatin tapaan" elokuvaa varten..


title: Basquiat

text: Kriittinen vastaanotto elokuvaa kohtaan oli sekalaista, eikä yhtä positiivista kuin Schnabelin myöhempien elokuvien, kuten "Perhosen lasikuvussa".


title: Basquiat

text: Janet Maslin "The New York Times"issa kutsui elokuvaa "arkailemattomaksi, huomiotakiinnittäväksi ja enemmän kuin vähän helpoksi, tyylikkäältänäyttäväksi elokuvaksi ilman konnektiivista verkkoa, joka olisi antanut sille todellista syvyyttä".”


title: Basquiat

text: Seuraavat laulut tulevat elokuvassa järjetyksessä.


title: The Definitive Simon & Garfunkel

text: The Definitive Simon & Garfunkel on Simon & Garfunkelin vuonna 1991 julkaistu kokoelmalevy.


title: Hannu Virolainen

text: Hannu Ilmari Virolainen (s. 5. kesäkuuta 1947 Nurmes) on suomalainen näyttelijä. Hän on näytellyt muiden muassa tv-sarjassa "Karjalan kunnailla" ja elokuvissa "Kätkäläinen" (1980), "Pohjanmaa" (1988), "Kuningasjätkä" (1999), "Badding" (2000), "Koirankynnen leikkaaja" (2004), "Joensuun Elli" (2004), "Ralliraita" (2009).


title: Hannu Virolainen

text:
Hän on näytellyt uransa aikana Kouvolan Teatterissa 1971–76, Joensuun kaupunginteatterissa 1979–83 ja 1987–95 ja Vaasan kaupunginteatterissa 1983–87.
Hannu Virolainen on valmistunut Teatterikorkeakoulusta vuonna 1969. Hän on käynyt myös teknillisen ammattikoulun.


title: Hannu Virolainen

text: Hannu Virolainen on ollut kaksi kertaa naimisissa. Hänellä on kaksi lasta ja kaksi lastenlasta.


title: Satu kantaa lasta

text: Satu kantaa lasta – Opas lasten ja nuorten kirjallisuusterapiaan 1 on Silja Mäen ja Pirjo Arvolan kokoama ja toimittama kirjallisuusterapiaa käsittelevä teos. Se on ensimmäinen teos alallaan ja lähestyy aihettaan hyvin käytännöllisesti tarinoiden kautta sekä ennaltaehkäisevässä että hoidollisessa mielessä. Menetelmää voidaan soveltaa myös syömishäiriöisten nuorten terapiaan, mistä kirjassa kerrotaan onnistunut esimerkki "Eijasta", joka toipui kolmen vuoden viikoittaisen terapian avulla. Menetelmään voidaan yhdistää kuvataideterapiaa.


title: Satu kantaa lasta

text: Kirjan ensimmäinen osa keskittyy teoriaan ja vastaa kysymykseen, mitä kirjallisuuterapia on. Toisessa osassa esitellään menetelmien käyttöä, kolmas osa esittelee käytännön työtä, muun muassa kuvan ja sanan yhdistämistä terapiassa, ja neljäs osa tuo kuuluviin äitien äänen.


title: Satu kantaa lasta

text: Kirjallisuusterapiaa voi käyttää rankkojenkin psyykkisten kokemusten, kuten väkivallan ja seksuaalisen hyväksikäytön, aiheuttamien traumojen hoidossa.


title: Satu kantaa lasta

text: Kirjan toimittajilla on kummallakin opetus- ja terapiatyön kautta syvällinen kokemus aiheesta. Kirja alkaa heidän kirjoittamallaan teoriaosuudella. Heidän lisäkseen kirjoittajina on viisi muuta ammattilaista.


title: Satu kantaa lasta

text: Kirja soveltuu kirjallisuusterapeuttien ja muiden hoitoalan ammattilaisten käyttöön, mutta myös vanhemmat saavat siitä tukea omaan kasvatustyöhönsä, jotta he oivaltaisivat satujen ja lapselle lukemisen merkityksen.


title: Satu kantaa lasta

text: Teokselle on jatkoa samojen toimittajien kokoama "Tarina tukee lasta – Opas lasten ja nuorten kirjallisuusterapiaan 2".


title: Kaarina Turunen

text: Liisa Kaarina Turunen (s. 28. syyskuuta 1943 Pielisjärvi) on suomalainen näyttelijä. Hän työskenteli Lahden kaupunginteatterin riveissä lähes puoli vuosisataa.


title: Kaarina Turunen

text: Kaarina Turunen aloitti Lahden kaupunginteatterin näyttelijänä vuonna 1963. Kiinnitystä kesti aina vuoteen 2011, jolloin hän jäi eläkkeelle. Turusen näyttämötaiteellisia tehtäviä olivat muun muassa Ellen Salpakari Väinö Linnan tekstiin perustuvassa näytelmässä "Täällä Pohjantähden alla" ja kohtalokas Malviina Hella Wuolijoen teoksessa "Niskavuoren nuori emäntä". Edelleen Turunen tulkitsi nimiosan komediassa "Shirley Valentine" ja Gina Ekdalin osan Henrik Ibsenin klassikkonäytelmässä "Villisorsa". Turusen jäähyväisnäytelmä oli "Kalenteritytöt".


title: Kaarina Turunen

text: Eläkkeellä ollessaan Turunen on näytellyt muun muassa Miikkulan kesäteatterin näytelmässä "Onnenmaa", joka perustuu Markku Pölösen tangoelokuvaan "Onnen maa".


title: Kaarina Turunen

text: Kaarina Turunen on ollut mukana myös erinäisissä televisiotuotannoissa. Vuosina 1978–1981 hän näytteli Karin Hansenia MTV3:n draamasarjassa "Rauhanranta 12". Draamasarjassa "Tuliportaat" (Yle TV1, 1998) hän tulkitsi Ria af Näfverhornin roolin ja sarjassa "Karjalan kunnailla" (Yle TV2, 2007–2009) hän näytteli Helinä Koskista. Turunen on näytellyt myös elokuvassa "Lieksa!" (2007).


title: Kaarina Turunen

text: Turusen vanhemmat ovat autoilija Matti Turunen ja ompelija Tyyne Kortelainen. Hän avioitui juontaja Reijo Salmisen kanssa 1965. Heillä on kaksi lasta: näyttelijä Eppu Salminen (oik. Jarmo Juhani Salminen, s. 1965) ja stand up -koomikko Krisse Salminen (oik. Heidi Kristiina Salminen, s. 1976).


title: Mikael Ikonen

text: Mikael Ikonen on suomalainen näyttelijä. Hänet tunnetaan tv-sarjasta Karjalan kunnailla, jossa hän näyttelee Kai "Kaitsu" Sahiojaa.


title: Ace Eli and Rodger of the Skies

text: Ace Eli and Rodger of the Skies on yhdysvaltalainen seikkailukomedia vuodelta 1973. Elokuva kertoo stunttilentäjästä (Cliff Robertson), joka kiertää Yhdysvaltoja nuoren poikansa (Eric Shea) kanssa 1920-luvulla. Elokuvan tarinan laati alun perin Steven Spielberg.


title: Ace Eli and Rodger of the Skies

text: Steven Spielberg oli kehitellyt tarinan lentäjästä, jolla on nuori poika, yhdistellen häntä kiinnostavia aiheita: lentokoneet, lentäminen ja vanhemman vastuu. Spielberg myi tarinan 20th Century Foxille aikoen ohjata elokuvan itse, mutta sen ostaneet henkilöt lähtivät studiolta ja uusi johtaja antoi tarinan työstettäväksi toiselle kirjoittajalle ja eri ohjaajalle.


title: Ace Eli and Rodger of the Skies

text: 1920-luvun alkuvuosien Kansasissa Eli-niminen lentäjä ja hänen 11-vuotias poikansa Rodger lähtevät lentäen matkaan ympäri maata ja kohtaavat lukuisia seikkailuja. Vaikka Elillä on monia romansseja, hän ei hyväksy vakituisia suhteita, ja Rodger kaipaa kuollutta äitiään.


title: Seraphine

text: Seraphine ("Séraphine") on Martin Provostin ohjaama ranskalais-belgialainen taiteilijakuvaus vuodelta 2008. Elokuva nousi Ranskassa arvostelu- ja yleisömenestykseksi ja sai seitsemän Cesar-palkintoa ohi monien suurtuotantojen. Lisäksi Prevost oli ehdolla palkinnonsaajaksi ohjaajana. Itseoppinutta naivistista taiteilijaa näyttelee Yolande Moreau.


title: Seraphine

text: Elokuva perustuu Séraphine Louisin, taiteilijanimeltään Séraphine de Senlis, elämään olematta elämäkertaelokuva. Pienessä ranskalaiskylässä asuva siivoojana ja pyykkärinä koko ikänsä työskennellyt Séraphine on erikoinen persoona, joka maalaa, koska suojelusenkeli on käskenyt hänen maalata. Picasson ja Henri Rousseaun esille nostaneen taidekauppias Wilhem Uhden (Ulrich Tukur) tapaaminen muuttaa hänen elämänsä. Uhden kautta hänen maalauksensa leviävät maailmalle. Taiteilija kuitenkin kuoli unohdettuna mielisairaalassa. Elokuvan ansiosta taiteilijan teosten näyttely oli esillä Pariisin Musée Maillol’ssa..


title: Seraphine

text:
Moreaun näyttelijätyö on saanut niin ihailijoita kuin palkintojakin. Elokuvassa on rauhallinen rytmi, ja siinä saavat tilaa niin hieno näyttelijätyö kuin Ranskan maaseudun
väritkin. Elokuva kuvaa aihetta romantisoimatta.Kritiikissä kiitetään elokuvan eleetöntä ja tarkasti havainnoivaa kertomusta, joka ei keskity niinkään Séraphine de Senlisin nimellä tunnetun taiteilijan teoksiin. Pikemminkin se kuvaa sitä prosessia, jossa taiteilija työskentelee. Se osoittaa löytymisen merkityksen. Taiteilijan löytäjästä Wilhelm Uhdesta (Ulrich Tukur), jonka kautta elokuvan kerronta lähinnä etenee, elokuva ei onnistu luomaan yhtä kiinnostavaa kuvaa.


title: Mercedes-Benz W110

text: Mercedes-Benz W110 on saksalaisen Mercedes-Benzin valmistama henkilöauto. Mercedes-Benz esitteli vuonna 1959 Frankfurtin autonäyttelyssä uuden "siipimallin" sedanin. Auton suunnitelussa oli otettu ensimmäisenä maailmassa huomioon kolaritilanteet auton rakenteiden suunnittelussa, muun muassa asteittain kokoonpuristuvat törmäysvyöhykkeet, eli pitkä tavaratila (joka toi mukanaan myös runsaan tavaratilan) ja pitkä konepelti. Autossa oli turvakori ja erityisen vankat rakenteet, joita on kolaritestattu nykyaikaisin menetelmin. Vuonna 1959 esitellyn auton korimalli oli tehtaan sisäisen numeroinnin mukaan W111, johtuen kuusisylinterisistä (220b, 220Sb, 220SEb, 300SE) moottoreista ja pystymallin ajovaloumpioista. Kyseinen malli on myös nykyisen S-sarjan esi-isä.


title: Mercedes-Benz W110

text: Huhtikuussa 1961 esiteltiin edullisempi, ja tämän artikkelin päätähti, 190c myös Frankfurtissa. Erona W111:en olivat muun muassa ajovaloumpioiden pyöreä muoto, hieman vähemmän kromiosia, ja sirommat puskurit. Tärkein muutos oli kuitenkin hieman lyhennetylle keulalle asennettu 1,9 litrainen 85 hevosvoimainen neljäsylinterinen bensiinimoottori. Karumpi varustelu ja pienempi moottori olivat hyväksi hinnalle, joka laski huomattavasti. Tämä takasi mallin kiitettävän suosion tässä hintaluokassa. W110 koria voidaan pitää nyk. Mercedes-Benz E-sarjan esi-isänä. Vuonna 1961 esiteltiin myös toinen uutuus; Mercedekselle tavanomainen diesel-malli 190Dc. Siinä oli Neljäsylinterinen Boschin ruiskutuspumpun ruokkima 2,0 litrainen dieselmoottori, joka tarjosi rauhalliseen liikkumiseen 55 hevosvoimaa ja kokoisekseen suuren 130Nm vääntömomentin. Tämä malli oli erityisen suosittu taksissa alhaisen yhdeksän litran keskikulutuksen (per 100 km) ansiosta. Auto oli avara ja väljä sisätiloiltaan. Vaihteistoina toimivat Mercedeksen oma 4-vaihteinen manuaali joko ratti- tai lattiavalitsimella. (jälkimmäinen lisävaruste) Saatavilla oli myös niin ikään lisävarusteeksi 4-vaihteinen AutoGetrag - automaattivaihteisto ratti- tai lattiavalitsimella aina 190Dc:stä lähtien. Lisävarustelista oli runsas; tarjolla oli kattoluukku, kattoteline, nahkapenkit, ilmastointi ja Becker Europa (LMKU) - autoradio ensin putki- ja sittemmin transistorikoneistolla, varustettuna kojelautan keskellä olevan ritilän alle sijoitetulla mono-kaiuttimella. Turvavyöt kuuluivat useimmiten varustukseen Suomeen tuoduissa autoissa.


title: Mercedes-Benz W110

text: Heinäkuussa 1965 tapahtui W110 korin kasvojenkohotus. Vilkut siirtyivät korkealta etulokasuojista ajovalojen alle tavanomaisempaan paikkaan ja muutama kromilista tuli muun muassa ikkunalinjaan dynaamisuutta luomaan. 190c -moottorimalli korvautui 200 -mallilla. Pienin bensiinimoottori kasvoi täten kahden litran tuntumaan ja 190c - mallissa ollut Solex 34 PJCB -kaasutin vaihdettiin kahteen Solex 38 PDSJ - kaasuttimeen. Teho nousi 10 hevosvoimaa 95 hevosvoimaan, mutta vääntö kasvoi tuntuvasti. Dieselmoottori ei muuttunut vain moottorinnumeroltaan ja kauppanimeltään 200D:ksi, vaan siihen tehtiin sisäisiä muutoksia. Verrattuna 190Dc - malliin, jonka moottorissa on kolme runkolaakeria, laitettiin 200D - mallin moottoriin niitä viisi. Näin moottorin "alakerta" tuli vankemmaksi ja vääntöä kestävämmäksi. Teho pysyi ennallaan 55 hevosvoimassa. Pyöreälamppuisiin W110-korin Mercedeksiin tuli myös täysin uusi moottori, 230. Se oli kuusisylinterisenä ja iskutilavuudeltaan 2,3 litraisena suurin moottori mutta asennettuna "pienempään" pyöreälamppuiseen W110 - koriin toisin kuin muut kuusisylinteriset. Se antoi tehoa kahdella kaksikurkkuisella Solex 38 PDSI-2 - kaasuttimella 105 hevosvoimaa 5200 kierroksella minuutissa. Heinäkuussa 1966 Solexien tilalle tulivat, myös niin ikään kaksikurkkuiset, Zenith 35/40 INAT - kaasuttimet ja teho nousi 120 hevosvoimaan.


title: Mercedes-Benz W110

text: Mercedes-Benz on aina ollut perinteinen alusta muun muassa ruumisautoille ja ambulansseille, ja niin on ollut myös Mercedes W110.


title: Mercedes-Benz W110

text: Mercedes-Benz W120 eli "ponttooni"- koria ei käytetty vielä kovinkaan runsaasti kyseisissä autotyypeissä ja siksipä W110 - kori oli ensimmäisiä "nykyaikaisia" ruumis- ja sairasautoja. Näitä koreja ei kuitenkaan Daimler-Benz itse valmistanut, vaan useat eurooppalaiset koripajat loivat omia näkemyksiään kuten Binz.


title: Mercedes-Benz W110

text: W120 -koristakin oli valmisteilla farmarimalli, mutta nämäkin harvinaisuudet toimitti Mercedeksen hovihankkija Binz. Niinpä oli luonnollista että W110 - koristakin tuli farmarimalli, Universal jota valmisti myös Binz, mutta päätyönään ja Mercedeksen valtuuttamana Belgialainen IMA. IMA valmisti Universal-versiota myös W111 korista kuusisylinterisin moottorein.


title: Mercedes-Benz W110

text: Lisäksi muutamia harvinaisia lava-auto muunnelmia sekä limusiinimalleja pidennetyin akselivälein ja korein on ollut valmistuksessa kuten muun muassa Binzillä.


title: Mercedes-Benz W110

text: Uudistus Mercedeksissä, oli myös muutos kohti selkeämpiä mallinumeroita 200 ja 200D mallien osalta. 190c ja 190Dc - mallin tunnistetiedoissa sitkeästi notkunut turha pieni c-kirjain poistui ja tästä lähtien aina vuoteen 1993 asti noudatettiin samaa kaavaa mallinumeroiden osalta: Bensiinimallissa ei ollut kuin moottorin iskutilavuus pyöristettynä 10cm3 tarkkuudelle, ja dieselmalleissa sama numeronmuodostus mutta perään ruuvattiin lisäksi iso D-kirjain. Kalleimmissa malleissa seikkaili S-meinaten vielä nykyäänkin käytössä olevaa Mercedes Mercedes-Benz S-sarja, joka tunnetaan Suomen autohinnaston kalleimmasta ja ylellisimmästä päästä. Myös E-kirjain esiintyi myöhemminkin kuvaamassa bensiinimalleissa Boschin valmistamaa polttoaineen suoraruiskutustekniikkaa.


title: Mercedes-Benz W110

text: Ks. taulukon tiedot tarkistettu Hollantilainen historiikkisivu - sivulta ja sivuilla olleet virheet korjattu Autoteknillisiä säätöarvoja - kirjasarjan teknisten tietojen osiosta. (70-80-luvulta)


title: Remix & Soundtrack Collection

text: Remix & Soundtrack Collection on rap -artisti/tuottaja Timbalandin 4. kesäkuuta 2007 julkaistu remixalbumi.


title: The Instrumentals

text: The Instrumentals on R&B-laulaja T-Painin syksyllä 2009 julkaistu instrumentaalialbumi. Albumi sisältää T-Painin suurimmat hitit ilman laulua T-Painin kolmelta edelliseltä studioalbumilta: "Rappa Ternt Sanga", "Epiphany" ja "Thr33 Ringz". Albumi on julkaistu vain digitaalisesti.


title: The Yes Men Fix the World

text: The Yes Men Fix the World ("The Yes Men Fix the World") on Yes Men -tunnuksen alle ryhmittyneiden amerikkalaisaktivistien toinen elokuva. Mike Bonanno ja Andy Bichlbaum onnistuvat yhä huijaamaan suuryhtiöitä, asiantuntijoita ja johtajia väärillä nettisivuillaan ja saavat kutsuja toinen toistaan tärkeämpiin yritysmaailman tilaisuuksiin. Ennen kaikkea he tallentavat tempauksensa kameralle hieman Michael Mooren tapaan.


title: Top 20

text: Top 20 on suomalaisen laulajan Kalevi Nymanin kokoelma-albumi vuodelta 1998 johon on koottu hänen kappaleitaan eri vuosilta


title: Silversystrar

text: Silversystrar on ruotsalainen vuonna 2006 perustettu hip hopia ja soulia tuottava duo Göteborgista. Duon muodostavat Meldeah (Miah Jarnevi) ja Fröken B (Ulrika Broberg).


title: Martin Bergeron

text: Martin Bergeron (s. 20. tammikuuta 1968 Verdun, Quebec) on entinen kanadalainen jääkiekkoilija, joka pelasi urallaan niin Pohjois-Amerikassa, Euroopassa kuin Japanissakin. NHL-seura New York Rangers varasi Bergeronin vuonna 1988 numerolla 55, mutta korkein sarjataso, jolla Bergeron pelasi oli kuitenkin NHL:n farmiliiga AHL, jossa Bergeron pelasi kaudella 1990–1991 Binghamton Rangersissa 41 ottelua.


title: Martin Bergeron

text: AHL-kautensa jälkeen Bergeron pelasi vielä ECHL-liigan Louisville Icehawksin joukkueessa, kunnes aloitti viisi kautta kestäneen Euroopan kiertueensa. Bergeron edusti kaudella 1992–1993 saksalaista EHC Gelsenkirchenin joukkuetta jääkiekon 1. Bundesligassa. Seuraavalla kaudella hän edusti alemman sarjatason Oberligan Neusser EV:n joukkuetta. Seuraavat kaksi kautta Bergeron edusti saman liigan EHC Dortmundin joukkuetta. Bergeronin Euroopan pelit katkesivat kaudella 1996–1997, vaikkakin kauden Bergeron aloitti itävaltalaisessa Wiener EV:n joukkueessa monikansallisessa Alpenligassa. Hän pelasi loppukauden vasta perustetussa Ligue Nord-Américaine de Hockey (QSPHL) -liigassa Acton Vale Novan joukkueessa. Viidessä ottelussa Bergeron teki seitsemän (6+1) pistettä. Seuraavalla kaudella Bergeron pelasi Japanissa Snow Brand Sapporon joukkueessa. 40 ottelussa syntyi tehot 40+23.


title: Martin Bergeron

text: Sen kauden jälkeen Bergeron siirtyi Suomeen ja I-divisioonaseura Oulun Kärppiin. Kahdessa kaudessa Bergeron pelasi 86 ottelua, joissa hän teki 86 maalia ja antoi 77 maaliin johtanutta syöttöä. Ensimmäisellä kaudellaan hän voitti divisioonan piste-, maali- ja jäähypörssin, ja uusi jäähypörssiä lukuun ottamatta tittelinsä seuraavalla kaudella.


title: Martin Bergeron

text: Bergeron pelasi seuraavat kolme kautta Sveitsin toiseksi korkeimmalla sarjatasolla, Nationalliga B:ssä. Kaksi kausista meni HC Ajoien ja yksi EHC Baselin joukkueissa. Kaudeksi hän palasi Suomeen ja SM-liigaseura Porin Ässiin. Ässissä tehot jäivät 55:ssä ottelussa 38:aan ja Bergeron palasi Sveitsiin. Sveitsissä Bergeron pelasi aina uransa loppuun eli kauteen 2006–2007.


title: Zacharias Cygnaeus

text: Zacharias Cygnaeus (1. marraskuuta 1733 Mäntyharju – valtiopäivien aikana 5. huhtikuuta 1809 Porvoo) nimitettiin Porvoon hiippakunnan piispaksi 1792.


title: Zacharias Cygnaeus

text: Cygnaeuksen vanhemmat olivat kirkkoherra Zacharias Cygnaeus (1700-1774) ja Birgitta Svahn. Hän tuli ylioppilaaksi Turussa 1754 ja vihittiin papiksi Porvoossa 1755, minkä jälkeen toimi Loviisan kappalaisen apulaisena. Tuli 1763 Mäntyharjulle mielisairaan isänsä avustajaksi ja 1775 tämän seuraajaksi. Cygnaeus oli pappina valistushenkinen ja tuli ilmeisesti tästä syystä kuningas Kustaa III:n suosioon ja sai 1792 nimityksen Porvoon piispaksi.


title: Zacharias Cygnaeus

text: Cygnaeus toimi vuoden 1800 valtiopäivillä kirkollisvaliokunnan puheenjohtajana. Hän oli hengellisenä puhujana tunnettu ja kiitetty kautta maan. Cygnaeuksen ensimmäinen puoliso vuodesta 1761 oli Helena Dorotea Willström (k. 1770) ja toinen vuodesta 1773 Emerentia Af Enehjelm (k. 1825). Ensimmäisestä avioliitosta syntyneestä pojasta Zachariaksesta tuli myös Porvoon piispa.


title: Neuvosto-Suomi

text: Neuvosto-Suomi tai Suomen kansantasavalta olivat Neuvostoliiton suunnitelmia Suomen hallitsemiseksi voitetun toisen maailmansodan jälkeen. Mahdollisuuksia oli kaksi: joko liittää Suomi osaksi Neuvostoliittoa omaksi neuvostotasavallaksi tai hallita Suomea Itä-Saksan tapaan satelliittivaltiona. Neuvostoliiton suunnitelmat muuttuivat moneen kertaan sodan edetessä.


title: Neuvosto-Suomi

text: Neuvostoliitto perusti talvisodan aikana Terijoen hallituksena tunnetun Suomen kansanhallituksen, jonka johdossa oli Otto Wille Kuusinen. Neuvostoliitto ilmoitti 2. joulukuuta 1939 solmineensa kansanhallituksen avunantosopimuksen. Hallituksesta oli tarkoitus tulla Neuvostoliiton valtaaman Suomen uusi hallitus.


title: Neuvosto-Suomi

text: Talvisodan jälkeen 31. maaliskuuta 1940 Neuvostoliitto muodosti Karjalais-suomalaisen sosialistisen neuvostotasavallan yhdistämällä valtaosan Suomen Moskovan rauhassa luovuttamista alueista ja Karjalan autonomisen sosialistisen neuvostotasavallan. Karjalan autonominen neuvostotasavalta oli tätä ennen ollut osa Venäjän sosialistista federatiivista neuvostotasavaltaa. Syyt uuden neuvostotasavallan muodostamiseen olivat pitkälti poliittiset. Sen avulla oltaisiin voitu liittää luontevasti koko Suomi tai osa Suomen alueista Neuvostoliittoon.


title: Neuvosto-Suomi

text: Suomen kansanarmeija oli Neuvostoliiton perustama armeijakunta, jonka tarkoituksena oli syrjäyttää Suomen oma armeija sodan päätyttyä. Kansanarmeija oli tarkoitus koota Neuvostoliitossa asuvista suomensukuisista kansoista, pääasiassa karjalaisista, inkeriläisistä ja Suomesta Neuvostoliittoon loikanneista henkilöistä. Käytännössä se ei kuitenkaan onnistunut, vaan armeijaan jouduttiin määräämään myös valkovenäläisiä ja muita ulkoisesti samannäköisiä kansalaisia.


title: Anton Axélo

text: Anton Axélo (s. 14. tammikuuta 1984) on ruotsalainen hip hop -artisti. Anton aloitti uransa Speakers Corner -yhtyeessä.


title: Uusi julkisjohtamisen oppi

text: Uusi julkisjohtamisen oppi eli New Public Management perustuu näennäismarkkinoiden teoriaan. Se on Yhdysvalloissa 1970-80 -luvuilla kehitetty julkisten organisaatioiden muutosoppi, jonka tavoitteena on siirtää yksityiseltä puolelta omaksuttuja toimintatapoja julkisen hallinnon organisaatioihin ja toimintamalleihin. Uusi julkisjohtamisen oppi perustuu pohjimmiltaan tayloristiseen talousteoriaan, eli keskusjohtoiseen tieteelliseen liikkeenjohtoon.


title: Uusi julkisjohtamisen oppi

text: Aiemmin julkisten organisaatioiden opit perustuivat pitkälti virkamiesten rationaalisuuteen, etiikkaan ja yleisen hyvän käsitteeseen. Uuden julkisjohtamisen malli perustuu yksityisten markkinoiden ihailuun ja idealisointiin. Tämän käsityksen mukaan suurin osa julkisen sektorin toiminnoista voidaan − ja pitää − yksityistää ja ulkoistaa eli hoitaa yksityisten markkinoiden kautta.


title: Uusi julkisjohtamisen oppi

text: Uuden julkisjohtamisen opin mukaan yksityiset markkinat ovat tehokkaat ja perinteinen valtio (julkiset toiminnot yleensä) tehoton. Tästä uskomuksesta syntyy tarve uudistaa kaikki julkiset organisaatiot yksityisten yhtiöiden johtamismallien mukaan. Jokaiselle yksikölle ja osa-alueelle täytyy luoda omat budjetit, ja niiden käytettävissä olevat varat sidotaan määrällisiin tuotoksiin, joista vain pieni osa tulee yksiköiden omaan budjettiin. Menestyksekkäitä yksiköitä ja etenkin niiden johtajia tulee palkita, kun taas määritellyillä kriteereillä heikosti pärjänneiltä voidaan viedä rahat ja toimintaedellytykset.


title: Advance Patrol

text: Advance Patrol eli AP on ruotsalainen vuonna 1998 perustettu Malmöstä kotoisin oleva hip hop/reggaeton -yhtye. Yhtyeeseen kuuluu tällä hetkellä kolme jäsentä Gonza Blatteskånska, Juan Havana ja DJ Lucutz. Yhtye räppää espanjaksi, ruotsiksi ja englanniksi. Tähän asti yhtye on julkaissut neljä studioalbumia.


title: Advance Patrol

text: Yhtyeen kaikki jäsenet ovat kotoisin Latinalaisesta Amerikasta, mutta ovat kasvaneet Malmössä. Gonza ja Lucutz ovat Lindängenin kaupunginosasta ja Juan Kroksbäckistä.


title: Advance Patrol

text: Vuonna 2003 julkaistiin yhtyeen debyyttialbumi "Utskrivna". Siitä tuli suuri menestys ja sitä ylistettiin jopa Ruotsin parhaaksi hip hopiksi.


title: Advance Patrol

text: Vuonna 2004 julkaistiin "Gå löss" (suom. "Mene pois") -niminen dokumentti, joka käsitteli itsemurhaa tehnyttä yhtyeen jäsentä. Dokumentin olivat ohjanneet Magnus Gertten ja Erik Bäfving.


title: Advance Patrol

text: Yhtyeen toinen "Aposteln" -nimeä kantava studioalbumi julkaistiin vuonna 2006. Tämäkin albumi menestyi hyvin ja sen kappaleet saivat useita soittoja ruotsalaisilla radiokanavilla.


title: Advance Patrol

text: Vuonna 2007 julkaistiin kolmas "Enligt AP" -niminen studioalbumi.


title: Advance Patrol

text: "El Futuro" -niminen neljäs studioalbumi julkaistiin toukokuussa 2009.


title: Ricardo López

text: Ricardo López Felipe, yleensä vain Ricardo (s. 30. joulukuuta 1971 Madrid, Espanja) on espanjalainen jalkapallomaalivahti.


title: Ricardo López

text: Ricardo on Atlético Madridin kasvatti. Hän nousi edustusjoukkueeseen vuonna 1994, mutta ei pelannut siellä kuin yhden sarjaottelun kaudella 1996–1997. Hän ei onnistunut syrjäyttämään silloista Atléticon ykkösmaalivahti José Francisco Molinaa.


title: Ricardo López

text: Vuonna 1998 hän siirtyi Real Valladolidiin. Ricardo pelasi joukkueessa yhteensä neljä kautta, ja kaudella 2001–2002 hän pelasi kaikki 38 sarjaottelua ollen joukkueen selvä ykkösmaalivahti. Hänet valittiin myös mukaan Espanjan maajoukkueeseen vuoden 2002 MM-kilpailuihin.


title: Ricardo López

text: 30. elokuuta 2002 Ricardo teki kolmivuotisen sopimuksen englantilaisen Manchester Unitedin kanssa. Siirtosumma oli 1,5 miljoonaa puntaa. Hänet hankittiin korvaamaan loukkaantunutta Fabien Barthezia. Ricardon peliaika jäi kaikesta huolimatta vähiin, kun hän pelasi vain neljässä Mestarien liigan ottelussa ja yhdessä Valioliigan ottelussa. Valioliiga debyytissään Manchester United kohtasi Blackburn Roversin, jossa hän onnistui muun muassa torjumaan itseaiheuttamansa rangaistuslaukauksen.


title: Ricardo López

text: 23. elokuuta 2003 hän siirtyi kauden lainasopimuksella Racing Santanderiin. Racingilla oli mahdollisuus tehdä siirrosta pysyvä seuraavana kesänä. Kauden päätteeksi Racing vältti putoamisen alemmalle sarjatasolle, kun se sijoittui 16. Ricardo palasi Manchesteriin, mutta Tim Howardin ja Roy Carrollin toimiessa joukkueen ykkös-ja kakkosmaalivahtina luvassa ei ollut peliaikaa.


title: Ricardo López

text: Kauden 2004–2005 päätteeksi hänet vapautettiin sopimuksestaan ja hän palasi kotimaahansa. Kesällä Ricardo teki kaksivuotisen sopimuksen Osasunan kanssa. Hän oli heti alusta alkaen joukkueen ykkösmaalivahti ja pelasi vuosien 2005–2009 aikana yli 100 pääsarjaottelua.


title: Ricardo López

text: Ricardo on pelannut kaksi maaottelua. Ensiesiintymisensä maajoukkueessa hän teki 14. marraskuuta 2001 ystävyysottelussa Meksikoa vastaan.


title: Ricardo López

text: Seuraavana kesänä hän pelasi toisen maaottelunsa Ferenc Puskásin kunniaksi järjestetyssä ottelussa Unkaria vastaan. Hän korvasi Iker Casillasin puoliajalla.


title: Chords

text: Jens Eric Resch Thomason (s. 12. elokuuta 1978 Lund), tunnetaan paremmin taiteilijanimellään Chords, on ruotsalainen hip hop -artisti. Hän levyttää JuJu Recordsille.


title: Alaverdoba

text: Alaverdoba () on uskonnollinen ja kansanperinteeseen kuuluva juhla, jota vietetään Georgian itäosassa Kakhetin maakunnassa. Sen juuret ovat sadonkorjuun juhlistamisessa. Festivaali keskittyy Alaverdin katedraalin ympärille, jolta se on saanut nimensä: suffiksi -"oba" viittaa omistukseen. Juhla kestää useita päiviä ja saavuttaa huippukohtansa Pyhän Joosef Alaverdilaisen juhlapäivänä. Hän oli yksi Kolmestatoista assyrialaisesta kirkkoisästä ja katedraalin perustaja 500-luvulla.


title: Alaverdoba

text: Aiemmin Alaverdoba kesti kolmen viikon ajan ja sitä vietettiin kolmiosaisessa syklissä, mikä heijasteli esikristillisiä Kuun palvontaan liittyviä kultteja. 1800-luvulla festivaaliin lisättiin maatalousmarkkinoiden perinne. Sitä käsiteltiin useissa ajan etnologisissa kertomuksissa ja matkapäiväkirjoissa, ja Giorgi Šengelaia ohjasi vuonna 1962 festivaalista kertovan osin fiktiivisen elokuvan "Alaverdoba".


title: Alaverdoba

text: Alaverdoba selviytyi neuvostokaudesta ja sitä juhlitaan edelleen Kakhetissa laajalti. Juhliin osallistuu sekä paikallisia että lähialueilta saapuvia vieraita, kuten kistejä Pankisin rotkosta.


title: Bob Hope (Emmerdale)

text: Robert "Bob" Reginald Hope on kuvitteellinen henkilö saippuasarja Emmerdalessa. Häntä esittää Tony Audenshaw.


title: Bob Hope (Emmerdale)

text: Bob saapui Emmerdaleen vuonna 2001 (Suomessa) kiertävänä alusvaate- ja sukkaedustajana. Viv Windsor ja Bob tunsivat heti välillään kemiaa ja päätyivät seurustelemaan. Bob muutti Vivin luo ja yritti ystävystyä Vivin tyttären Donnan kanssa. Hän kosi Viviä juovuspäissään, mutta pari meni silti naimisiin jo seuraavana päivänä.


title: Bob Hope (Emmerdale)

text: Muutaman vuoden päästä Bob koki elämänsä järkytyksen kun hänen ystävänsä Terry Woods palasi matkoilta kihlautuneena Bobin tyttären Dawnin kanssa. Terryllä ja Dawnilla oli lähes 30 vuotta ikäeroa, ja Terry oli jopa Bobiakin vanhempi. Bob kuitenkin oli iloinen kuullessaan tulevansa isoisäksi. Viv ja Bob erosivat vuonna 2008 ja menivät uusiin naimisiin seuraavan vuoden huhtikuussa (Suomessa).


title: Bob Hope (Emmerdale)

text: Bob on ollut naimisissa seitsemän kertaa viiden eri naisen kanssa. Hänen ensimmäinen vaimonsa oli Jean, jonka kanssa hän oli naimisissa kaksi kertaa. Heillä on kaksi lasta, Dawn Woods ja Jamie Hope.


title: Bob Hope (Emmerdale)

text: Toinen vaimo oli nimeltään Barbara. Heilläkin on kaksi lasta, Josh ja Carly Hope. Bobin kolmas vaimo oli eksoottinen tanssija nimeltä Vonda Lockhart. He olivat naimisissa vain 24 tuntia ja sen jälkeen erosivat. Vonda oli tullut raskaaksi kertomatta Bobille, ja hänellä onkin tytär nimeltä Roxy Lockhart. Bob sai tietää tyttärestään vasta kun Viv otti yhteyttä Vondaan. Neljäs vaimo oli Clarissa. Myös heillä on kaksi lasta, Emma ja Oliver.


title: Bob Hope (Emmerdale)

text: Bobin viides vaimo on Viv, jonka kanssa hän on nyt toista kertaa naimisissa. He menivät naimisiin ensimmäisen kerran vuonna 2001, erosivat vuonna 2008 (Suomessa) ja menivät toisen kerran naimisiin seuraavana vuonna. He odottavat kaksosia.


title: Bob Hope (Emmerdale)

text: Kun Bob ja Viv menivät naimisiin toisen kerran, Viv halusi ehdottomasti myös lapsen Bobin kanssa, sillä Bobilla oli lapsi jokaisen edellisenkin vaimonsa kanssa. He olivat kuitenkin jo sen ikäisiä, että heille ei annettu paljon toivoa. Kun kylän lääkäri Adam Forsythe kertoi Viville tällä olevan vaihdevuodet, he alkoivat ajatella muita vaihtoehtoja lasten hankkimiseen. Viv jopa pyysi tytärtään Donnaa olemaan sijaissynnyttäjä hänen ja Bobin lapselle. Aluksi Donna kieltäytyi, mutta Viv ja Donna tekivät Bobin tietämättä sopimuksen, että Viv maksaisi käsirahan Donnan ja Marlonin uuteen taloon jos Donna puolestaan suostuisi sijaissynnyttäjäksi.


title: Bob Hope (Emmerdale)

text: Dawnin hautajaispäivänä Viv voi huonosti eikä kyennyt osallistumaan hautajaisiin. Bob luuli Vivin huonovointisuuden johtuvan alkoholista, mutta Bobin jo lähdettyä hautajaisiin Viv tuupertui ja Donna vei hänet sairaalaan jossa Viv sai kuulla olevansa raskaana.


title: Bob Hope (Emmerdale)

text: Dawnin kuolemasta järkyttyneenä Bob sanoi useaan otteeseen, ettei halua enää yhtään enempää lapsia. Viv päätti olla kertomatta Bobille raskaudestaan, ja varasi ajan klinikalle raskaudenkeskeytykseen. Bob sai kuitenkin kuulla mistä Vivin huonovointisuus oli johtunut, ja riensi klinikalle jossa he keskustelivat asiasta ja päätyivät pitämään lapsen. Kun Vivillä oli aika ultraäänitutkimukseen, he saivat tietää lapsia tulevankin kaksi.


title: USS Franklin (CV-13)

text: USS Franklin (runkonumero CV-13), lempinimeltään "Big Ben" oli Yhdysvaltain laivastolle toisen maailmansodan aikana rakennettu Essex-luokan lentotukialus. Se oli ainoa Essex-luokan aluksista, joka oli lähellä tuhoutua sodassa. Aluksen saamat vauriot olivat syynä siihen, että alusta ei modernisoitu sodan päätyttyä.


title: USS Franklin (CV-13)

text: Palveluksen alettua "Franklin" oli Trinidadissa koeajoissa, jonka jälkeen se liittyi San Diegossa osasto TG27.7:ään aloittaen kouluttautumisen taistelutehtäviin. Alus purjehti kesäkuussa Pearl Harborin kautta Enewetakille, jossa se liittyi osasto TG58.2:een.


title: USS Franklin (CV-13)

text: Kesäkuun viimeisenä päivänä 1944 "Franklin" osallistui lentotukialuskoneiden iskuun Boninsaarille, jolla tuettiin Mariaanien maihinnousua. Lentokoneet tuhosivat useita japanilaisia koneita maahan. "Franklin" iski 4. heinäkuuta Iwo Jimalle, Chichi Jimalle ja Haha Jimalle, jolloin sen lentokoneet upottivat muun muassa kuljetusaluksen satamaan sekä sytyttivät tuleen kolme pienempää alusta.


title: USS Franklin (CV-13)

text: "Franklinin" koneet aloittivat 6. heinäkuuta hyökkäykset Guamille ja Rotalle valmistauduttaessa maihinnousuun. Iskut jatkuivat 21. heinäkuuta saakka, jolloin lentokoneet aloittivat maihinnousun tukemisen. "Franklin" oli kaksi päivää täydennettävänä Saipanilla, jonka jälkeen sen koneet aloittivat tiedustelulennot sekä torjuntalennot Palaulle. Alus palasi 28. heinäkuuta Saipanille.


title: USS Franklin (CV-13)

text: "Frankliniin" osui 19. maaliskuuta 1945 kaksi japanilaisen lentokoneen pudottamaa 250 kg lentopommia. Pommit läpäisivät lentokannen ja räjähtivät aseistettujen TBM-, SB2C-, F6F- ja F4U-lentokoneiden täyttämässä lentokonehangaarissa. Koneet oli tankattu ja aseistettu hyökkäystä varten, jolloin syntyi tulipaloja ja räjähdyksiä. "Franklinista" tuli täysin toimintakyvytön, mutta täydellisyyteen hiottu vianhallintajärjestelmä esti aluksen tuhoutumisen. Alus palasi Pearl Harboriin, jossa se korjattiin. Aluksella kuoli 724 ja haavoittui 265 miestä.


title: USS Franklin (CV-13)

text: "Franklin" poistettiin palveluskäytöstä helmikuussa 1947. Se luokiteltiin lokakuussa 1952 uudelleen CVA-13:ksi, edelleen elokuussa 1953 CVS-13:ksi ja lopulta toukokuussa 1959 lentokoneiden kuljetusalukseksi AVT-8:ksi. Alus ei kuitenkaan koskaan palannut aktiivipalvelukseen, vaan se myytiin romutettavaksi heinäkuussa 1966.


title: Neljä naista

text: Neljä naista on suomalainen draamaelokuva vuodelta 1942. Serpin saman nimiseen näytelmään perustuva elokuva kertoo tarinan Timeliuksen ja Karlssonin perheistä. Aikajana ulottuu vuodesta 1914 vuoteen 1938. "Neljän naisen" nykyhetkestä, syksystä 1938 siirrytään takaumin 1910-, 1920- ja 1930-luvun vuosiin, jolloin vähitellen paljastetaan perheiden monimutkaisia sukulaisuussuhteita. Tarinan ytimessä on nuori Marja Kauria, joka elokuvan alussa tuo omaperäisellä tavalla ilmi suhteensa varakkaaseen Timeliusten sukuun. Vastapuolena on Agda Timelius, joka ei hyväksy Marjaa, eikä varsinkaan tämän suhdetta Hans Timeliukseen. Konflikteja tasoittavat Marjan äiti Iida Karlsson ja Marjan Henrik-sedän vaimo Karin Timelius. "Neljä naista" sai elokuvateattereissa kohtalaisen hyvät katsojaluvut. Televisiossa se esitettiin ensi kerran 28. huhtikuuta 1962, ensimmäisellä televisioesityksellä oli 390 000 katsojaa.


title: Neljä naista

text: Tapahtumat panee liikkeelle Päivän Sana -lehden kuvatekstin "painovirhepaholainen". Siinä toimittaja Marja Kauria esitellään nimellä Marja Timelius, eli hänen annetaan ymmärtää olevan edesmenneen asessori Walter Timeliuksen tytär. Eniten tilanteesta järkyttyy Walterin vanhapiikasisko Agda Timelius. Hän menee Päivän Sanan toimitukseen Marjan puheille ja vaatii selitystä. Käy ilmi, että painovirhe ei ollut vahinko, vaan tahallinen teko, josta Marja ottaa vastuun. "Painovirheen" ovat tahoillaan panneet merkille myös Walterin veli, professori Henrik Timelius ja tämän vaimo Karin Timelius sekä Marjan äiti Iida Karlsson. Elokuvan nykyhetki on syksy 1938 ja tapahtumien taustaa aletaan valottaa takaumin, ensin mennään ajassa 22 vuotta taaksepäin.


title: Neljä naista

text: Henrikin ja Karinin pojalla Hans Timeliuksella on seitsenvuotissyntymäpäivä vuonna 1916. Hans on tätinsä Agdan silmäterä ja täti tuo veljenpojalleen arvokkaan lahjan. Vastakohtana Timeliusten yläluokkaiselle elämälle näytetään Iidan eloa pesulanpitäjänä ja Marjan yksinhuoltajana. Maalari Eemel Karlsson kosii Iidaa ja on valmis Marjan huoltajaksi. Siirrytään vuoteen 1914. Tuolloin Iida on Walter Timeliuksen taloudenhoitaja. Walterilla ja Iidalla on suhde, jonka tuloksena syntyy Marja. Iida kuitenkin torjuu Walterin kosinnan 1914, mutta suostuu Eemelin kosintaan 1916. Iidalle ja Eemelille syntyy poika, Ville. Eemelin terveys alkaa reistailla ja hän kuolee 41-vuotiaana huhtikuussa 1927. Walter tarjoaa Iidan perheelle taloudellista tukea.


title: Neljä naista

text: Vuonna 1931 Iida kuulee radiosta uutisen apteekkari Walter Timeliuksen kuolemasta 58 vuoden iässä. Tuolloin hän paljastaa Marjalle, että Walter oli tämän isä. Marja ja Iida kutsutaan Walterin perunkirjoitukseen, jossa asessori tunnustaa Marjan tyttärekseen ja määrää Iidalle maksettavaksi kolmesataatuhatta markkaa. Samalla Marja tutustuu serkkuunsa Hansiin, joka valmistelee väitöskirjaansa. Myös Marja innostuu uudelleen opiskelusta, vaikka hän oli hieman aiemmin päättänyt lopettaa koulunkäynnin. Hän oli erittäin hyvä kansakoulussa, joten tie jatko-opinnoille on avoin. Hans ja Marja alkavat viihtyä erinomaisesti toistensa kanssa. Järkyttynyt Agda-täti osoittaa tyytymättömyytensä veljenpoikansa ja veljentyttärensä läheisistä väleistä. Eräänä jouluna Timeliusten maatilalla Agda lähestulkoon käskee Marjaa välttämään Hansia, jotta tämä voisi keskittyä väitöskirjaansa. Sivujuonena näytetään Villen sopeutuminen sisarpuolensa hienoon sukuun, postimerkkeilystä kiinnostunut poika ystävystyy Henrikin kanssa.


title: Neljä naista

text: Marja kirjoittaa ylioppilaaksi vuonna 1934 ja Hansista tulee tohtori vuonna 1935. Agda järkyttyy nähdessään Marjan ja Hansin suutelevan toisiaan Hansin juhlissa. Täti lahjoittaa veljenpojalleen huomattavan summan, jotta tämä pääsisi kolmeksi vuodeksi opiskelemaan Yhdysvaltain yliopistoihin. Keväällä 1938 Agda saa järkytyksekseen selville, että Marja ja Hans ovat olleet säännöllisessä kirjeenvaihdossa Hansin Amerikan-vuosien ajan ja että Hans aikoo palata Suomeen suunniteltua aiemmin. Agda ottaa kovat keinot käyttöön tukahduttaakseen Marjan ja Hansin suhteen: Hän tulee tapaamaan Marjaa ja kertoo tälle, että Hans on oikeasti Walterin poika eli Marjan velipuoli. Agda kertoo tarinan saksalaisesta kotiopettajattaresta, jolla oli romanssi Walterin kanssa ja romanssin hedelmänä syntyi Hans. Hän vannottaa Marjaa olemaan kertomatta asiasta Hansille. Marja lopettaa kirjeenvaihdon Hansin kanssa. Lisäksi Agda valehtelee Hansille, että Marjalla on epämääräisiä tuttavuuksia. Hans päättelee Marjan unohtaneen hänet ja alkaa lähentyä Bostonissa tapaamaansa amerikansuomalaista kaunotarta, Maryä. Samaan aikaan Suomessa Marja kertoo murheistaan Karinille, joka sanoo, että Agda on puhunut silkkaa palturia Hansin syntyperästä. Karin myöntää, että hän ja Henrik eivät ole Hansin biologiset vanhemmat, mutta hän ei kuitenkaan paljasta vielä koko totuutta Marjalle.


title: Neljä naista

text: Takaumajaksot päättyvät tähän ja siirrytään elokuvan nykyhetkeen, eli syksyyn 1938. Päivän Sanan toimituksessa Agda paljastaa vihdoin Marjalle, että hän on Hansin äiti. Marja, Iida ja Karin huolestuvat Agdan voinnista, he löytävät tämän masentuneena asunnostaan. Tällöin järkyttynyt Agda kertoo suhteestaan erääseen köyhään taiteilijaan, Wilhelm Carlssoniin, joka kuoli ennen Hansin syntymää. Henrik-eno ja Karin adoptoivat Hansin pojakseen. Näin perhe välttyi skandaalilta. Karin taasen kertoo Agdalle, että Hans sai tietää totuuden syntyperästään jo ennen Yhdysvaltoihin lähtöään, eli todellisuudessa Agda-täti onkin Hansin äiti, jolloin Henrik-isä on Hansin eno. Agdan valheiden pohjimmaiseksi motiiviksi paljastuu pelko, että hän menettäisi Hansin toistamiseen; tällä kertaa veljentyttärelleen Marjalle. Suomeen palannut Hans saa vihdoin tietää syyn siihen, miksi Marja yhtäkkiä pani välit poikki. Karinin johdatuksella Marja ja Hans ohjautuvat yhteen ja vahvistavat suhteensa. He antavat Agdalle anteeksi tämän juonet. Näin Marja saa Agda-tädistään anopin ja Hans saa Walter-enostaan appiukon, vaikkakin haudan takaa. Ja kaikki on jälleen hyvin Timeliusten perheessä.


title: Neljä naista

text: "Neljä naista" kuvattiin 29. huhtikuuta 1941 – 17. kesäkuuta 1941. Jatkosota keskeytti kuvaukset puoleksi vuodeksi. Kuvauksia jatkettiin joulukuussa 1941, ja ne päättyivät 23. tammikuuta 1942. Osa kesäkohtauksia piti siksi muuttaa talvikohtauksiksi. Elokuvaa kuvattiin Helsingissä Tähtitornin vuorella, Eteläsatamassa ja Malmin lentoasemalla. Sisäkuvat otettiin Munkkisaaren ja Salmisaaren studioilla. New Yorkin kaupunkimaisemat esitettiin valokuvin.


title: Neljä naista

text: Aikalaisarvioissa "Neljän naisen" saama vastaanotto oli melko suopea. Aamulehdessä todettiin elokuvan kuuluvan kotimaisten elokuvien parhaimmistoon, minkä perustana on hyvä käsikirjoitus, tarkka ohjaus ja varsinkin liiallisesta tuotannollisesta runsaudesta johtuvan hutiloinnin karttaminen, jolloin Suomessa voidaan valmistaa kohtuullisen laadukkaita elokuvia. Runsas takaumien käyttö jakoi aikalaiskriitikoiden mielipiteet. Uudessa Suomessa pidettiin ajassa taaksepäin kulkemista osin epäluontevana. Paula Talaskivi arvioi Helsingin Sanomissa takaumarakenteen onnistuneeksi ja tarinaa selventäväksi. Näyttelijöistä erityisesti Emma Väänäsen roolityötä kiitettiin. Suomen Sosialidemokraatissa kiitettiin Väänäsen kyenneen puhaltamaan vaatimattoman pesijän osaan sellaisen elävän hengen, joka ei jätä katsojaa kylmäksi. Ylipäätään elokuvan naisrooleja pidettiin vakuuttavina, kun taas miesroolit koettiin pinnallisiksi ja psykologisesti hatariksi.


title: Neljä naista

text: Vuoden 2013 televisioesityksen yhteydessäkin eräs kriitikko kiinnitti huomiota kerronnan rohkeaan muotoon, jossa tapahtumia puretaan peräti 13:lla takaumalla. Hän huomauttaa myös että "miehet jäävät (kerrankin) objekteiksi" naisten hallitsemassa maailmassa, joskin avioton lapsi on yhä ajan hengen mukaan naisen häpeä.


title: Neljä naista

text: Serpin nelinäytöksinen näytelmä "Neljä naista" sai ensi-iltansa Helsingin Kansanteatterissa 23. helmikuuta 1939. Elokuvasovitukseen kirjoitettiin näytelmän henkilöiden lisäksi vielä roolihahmot Eemel Karlsson, Walter Timelius, tohtori Lind ja Mary Bell. "Neljä naista" oli vaarassa tuhoutua jo ennen ensi-iltaansa: Suomi-Filmin laboratoriossa syttyi tulipalo, joka oli hävittää elokuvan negatiivin, mutta se pelastui kuin ihmeen kautta.


title: August Piponius

text: Elias August Piponius (7. tammikuuta 1868 Mikkeli – 21. kesäkuuta 1945 Helsinki) oli suomalainen maanmittari ja Teknillisen korkeakoulun professori. Hän suoritti laajoja isojakoja ja verollepanotöitä sekä useiden kaupunkien geodeettisiä mittauksia. Piponiuksen toiminta Suomen maanmittarikunnan kasvattajana oli merkittävä.


title: August Piponius

text: Piponiuksen vanhemmat olivat komissiomaanmittari Elias Piponius (1808–1885) ja Anna Lovisa Paasonen. Piponius valmistui maanmittariksi vuonna 1888 ja suoritti insinöörin tutkinnon Saksassa vuonna 1900. Piponiuksen puoliso vuodesta 1893 oli Lydia Irene Malmström (k. 1947). Pariskunnan tytär Verna Lydia Piponius (1894–1974) oli näyttelijä ja toinen tytär, Linnea Anna-Maria Piponius (1896–1979) puolestaan kuvataiteilija. Piponiuksen pojasta Aarno Eliaksesta (s. 1997) tuli lääkäri. Piponiuksen nimi oli listalla, jonka vasemmistolainen Valpo keräsi toisen maailmansodan jälkeen suomalaisista, jotka se halusi karkottaa Siperiaan.


title: August Piponius

text: Vuosina 1893–1900 Piponius työskenteli Viipurin läänin maanmittauskonttorin varamaanmittarina ja laati tuolloin muun muassa Terijoen kunnan Kellomäen kylän asemakaavan. Piponius oli Teknillisen korkeakoulun maanjako- ja katasteritekniikan professori 1910–1935. Hän oli aloittanut Teknillisen korkeakoulun edeltäjän eli Polyteknillisen Opiston apuopettajana vuonna 1900. Hän julkaisi teoksen "Maanjaosta ja sen vaikutuksesta maatilan arvoon" 1906, lisäksi hän julkaisi tutkimuksia hakuteoksissa ja aikakauskirjoissa.


title: Quincy Jones III

text: Quincy Jones III (s. 23. joulukuuta 1968) (tunnataan myös nimillä QD3, QDIII ja Snoopy) on Ruotsin yhdysvaltalainen hip hop tuottaja, elokuvatuottaja, säveltäjä ja kirjailija.


title: Quincy Jones III

text: Quincy Jones III syntyi 23. joulukuuta 1968 Yhdysvalloissa. Hänen isänsä on yhdysvaltalainen elokuva -ja musiikkituottaja Quincy Jones ja hänen äitinsä ruotsalainen malli Ulla Andersson. Jones muutti neljävuotiaana äitinsä ja vanhemman siskonsa Martina Jonesin kanssa Ruotsiin.


title: Quincy Jones III

text: Jones kasvoi etelä-Tukholmassa. Hänen vanhempansa erosivat myöhemmin. Jones näki harvoin isäänsä.


title: Quincy Jones III

text: Jones aloitti nuorena break dancen. Hän on myös tuottanut kappaleita seuraaville artisteille: LL Cool J, Too Short, Ice Cube, Mack 10, Westside Connection, K-Dee, Lench Mob, Tech N9ne, Yo-Yo, Justin Warfield ja Tupac Shakur.


title: Quincy Jones III

text: Nykyään Jones asuu Los Angelesissa. Hän on eronnut vaimostaan Koa Jonesista, jonka kanssa hänellä on kaksi lasta, poika ja tytär.


title: Vítsi

text: Vítsi (; virallisesti Δημοτική Ενότητα Βιτσίου, "Dimotikí Enótita Vitsíou") on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 1 275 (vuonna 2011).


title: Vítsi

text: Vítsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Makednoín ja Mesopotamián kanssa.


title: Vítsi

text: Vítsin kunnallisyksikkö muodostuu seuraavista kyläyhdyskunnista ja asutuksista:


title: Matti Veivo

text: Matti Veivo (s. 2. toukokuuta 1965 Oulu) on entinen suomalainen jääkiekkoilija, jonka ura päättyi vakavaan loukkaantumiseen 9. lokakuuta 1992. Veivo kaularanka vaurioitui hänen tultuaan taklatuksi päin laitaa. Taklausta ei pidetty törkeänä, vaikkakin se tuli takaviistosta Veivoon nähden. Onnettomuus herätti paljon keskustelua lajin vaarallisuudesta, kun vain viisi päivää aikaisemmin 18-vuotias jääkiekkoilija oli halvaantunut. Veivon uran lopettanut taklaus pysyi vielä pitkään uutisissa, syynä oli korvausriidat vakuutusyhtiön kanssa.


title: Matti Veivo

text: Veivo ehti urallaan pelata kolmella sarjatasolla: SM-liigassa, I-divisioonassa ja II-divisioonassa. Veivo oli nostamassa kaudella 1991–1992 Junkkareita I-divisioonaan. Veivo pelasi Oulun Kärpissä 109 ottelua, teki 43 ja antoi 63 maalisyöttöä. Junkkarit ja Kärpät olivat Veivon ainoat seurat hänen urallaan.


title: José Francisco Molina

text: José Francisco Molina Jiménez (s. 8. elokuuta 1970 Valencia, Espanja) on entinen espanjalainen jalkapallomaalivahti.


title: José Francisco Molina

text: Molina aloitti ammattilaisuransa Alzirasta, josta hän siirtyi vuonna 1991 Valencian reservijoukkueeseen. Pelattuaan kauden 1993–1994 lainalla Villarrealissa, hänet myytiin Albaceteen. Hän teki ensiesiintymisensä maan pääsarjassa 8. tammikuuta 1995 kotiottelussa Real Oviedoa vastaan. Kauden viimeisessä ottelussa Deportivoa vastaan Molina päästi selkänsä taakse kahdeksan maalia, tästä huolimatta joukkue säilyi pääsarjassa.


title: José Francisco Molina

text: Seuraavaksi kaudeksi Molina siirtyi madridilaisseura Atléticoon. Ensimmäinen kausi päättyi tuplamestaruuteen, kun Atlético voitti pääsarjamestaruuden sekä Copa del Reyn. Hänen viimeinen kautensa 1999–2000 joukkueessa päättyi putoamiseen sarjaporrasta alemmaksi Segunda Divisióniin.


title: José Francisco Molina

text: Kaudeksi 2000–2001 Molina siirtyi tuoreen liigamestarin Deportivon riveihin. Hän toimi galicialaisten ykkösmaalivahtina kaikkien kuuden pelaamansa kauden aikana. Hän saavutti joukkueessa myös yhden Copa del Reyn ja kaksi Supercopa de Españaa.


title: José Francisco Molina

text: 14. lokakuuta 2002 Molinan todettiin sairastavan kivessyöpää, jonka seurauksena hän ei pelannut kaudella 2002–2003 kuin kymmenen sarjaottelua. Lopulta hän toipui sairaudesta täyteen kuntoon.


title: José Francisco Molina

text: Kausi 2006–2007 jäi Molinan pelaajauran viimeiseksi, jonka hän pelasi kotikaupunkinsa Levantessa. Hänellä olisi ollut mahdollisuus jatkaa sopimustaan, mutta siitä huolimatta hän halusi päättää uransa pääsarjatasolla.


title: José Francisco Molina

text: Molina teki ensiesiintymisensä Espanjan maajoukkueessa 24. huhtikuuta 1996 ystävyysottelussa Norjaa vastaan. Hän ei tehnyt sitä kuitenkaan maalivahtina, vaan vasempana laitalinkkinä loukkaantumisesta johtuen, eikä paikalle ollut mahdollisuutta ottaa kenttäpelaajaa.


title: José Francisco Molina

text: Hän edusti Espanjaa kolmissa arvokisoissa vuosien 1996 ja 2000 EM-kilpailuissa ja vuoden 1998 MM-kilpailussa.


title: José Francisco Molina

text: Molina aloitti valmentajauransa kaudella 2009–2010 Villarrealin C-joukkueessa, jonka hän johti Segunda División B:n nousukarsintoihin heti ensimmäisellä kaudellaan. Kauden 2010–2011 lopulla hän siirtyi Segunda Divisiónissa putoamiskamppailussa olleeseen Villarreal B:hen, jonka hän onnistui pitämään sarjassa, ja joulukuussa 2011 edelleen seuran edustusjoukkueeseen, jossa hän korvasi potkut saaneen Juan Carlos Garridon.


title: José Francisco Molina

text: Molina ei kuitenkaan onnistunut kääntämään Villarrealin mollivoittoisia otteita parempaan ja sai lopulta potkut maaliskuun puolivälissä seuran majaillessa sarjassa sijalla 17. Molinan viimeinen ottelu päättyi 1–0-vierastappioon Levantelle.


title: José Francisco Molina

text: Kesäkuussa 2013 hänestä tuli madridilaisseura Getafen reservijoukkueen päävalmentaja.


title: José Francisco Molina

text: Seurajoukkue:


title: José Francisco Molina

text: Henkilökohtaiset:


title: HSC Merilin

text: HSC Merilin oli virolainen katamaraanialus. Se liikennöi Helsingin Eteläsataman ja Tallinnan väliä.


title: HSC Merilin

text: Helsingissä alus käyttää Eteläsataman Makasiiniterminaalia, Tallinnassa taas hieman varsinaisesta matkustajasatamasta sivussa olevaa Linnasatamaa, jonne onkin ainoa liikennöitsijä. Kyseisen matkan Merilin taittaa 1,5 tunnissa, mikä tekee siitä yhdessä linjaparinsa HSC Karolinin kanssa nopeimman vaihtoehdon Tallinnaan.


title: HSC Merilin

text: HSC Merilin on rakennettu Australiassa, Austal Ships Ltd. -telakalla vuonna 1999. Se luovutettiin Schiffahrtsgesellschaft AGRNF ’Supercat’ & Co. KG -yritykselle 10. toukokuuta 1999. Alkuaikoinaan laiva liikennöi nimellä "Cat No 1" Saksan ja Alankomaiden rannikolla reitillä Cuxhaven–Helgoland–Norderney–Langeoog–Borkum–Eemshaven–Amrum–Hörnum. 20. joulukuuta 2006 se myytiin Lindaliini A/S:lle. Alus sai nimekseen "Merilin". Huhtikuussa 2007 se aloitti liikenteen Helsinki–Tallinna-reitillä. 19.01.2017 alus poistettiin Viron laivarekisteristä.


title: HSC Merilin

text: Merilinillä on kolme matkustusluokkaa: turistiluokka, lindaluokka ja VIP-luokka. Turistiluokka on edullisin vaihtoehto, jonka hintaan sisältyy pelkkä kansipaikka . Turistiluokan paikkoja on Merilinillä molemmissa kerroksissa, keskilaivassa. Lindaluokalle on oma erillinen osastonsa aluksen 1. kannen keulaosassa, jossa on tarjolla pieni välipala, kahvi tai tee, virvoitusjuomat, annos olutta, siideriä tai viiniä ja päivän lehdet . VIP-luokka on erillinen osasto, johon mahtuu 6–8 matkustajaa. Hintaan sisältyy ateria, kahvia tai teetä, alkoholijuomia, virvoitusjuomia sekä päivän lehdet .


title: HSC Merilin

text: Merilinillä on pieni kauppa aluksen 1. kerroksessa. Lisäksi laivalta löytyy kaksi baaria ja keittiö .


title: HSC Merilin

text: Matkatavaroiden säilytysteline löytyy aluksen 1. kerroksesta, keskilaivasta. Lisäksi Merilillä pääsee pienehkölle ulkokannelle 2. kannen peräosasta.


title: SBAS

text: SBAS eli Satellite Based Augmentation System () on GPS-paikannusjärjestelmän toimintaa parantava alueellinen järjestelmä. Se perustuu ylimääräisien satelliittien tietyllä alueella lähettämiin korjaussignaaleihin, joiden johdosta alueella toimivat GPS-paikantimet toimivat tarkemmin.


title: SBAS

text: Useimmilla SBAS-järjestelmillä päästään n. 3 metrin paikannustarkkuuteen tyypillisesti. Kaupallinen StarFire poikkeaa niistä kuitenkin suuremman tarkkuutensa johdosta (jopa 4,5 cm tyypillisesti). Sen paremmuus perustuu monimutkaisempaan vastaanotinteknologiaan (se poistaa tehokkaasti ilmakehän häiriöitä) sekä satelliittien korjaamiseen maavastaanottimien korjaamisen sijasta.


title: SBAS

text: GBAS-järjestelmät poikkeavat SBAS-järjestelmistä siten, että niissä parannuslähettimet sijaitsevat maassa.


title: SBAS

text: Parannusjärjestelmiä on lukuisia toiminnassa ja joitakin suunnitteilla. Seuraavassa listassa on lueteltu eri osissa maapalloa toimivia GPS:n parannusjärjestelmiä.


title: Anthology

text: Anthology on englanninkielinen sana joka tarkoittaa suomeksi antologiaa.


title: Anthology

text: Anthology voi tarkoittaa:Anthology -nimisiä albumeita:


title: OT-810

text: OT-810 ("Obrněný transportér-810") on tšekkoslovakialainen panssaroitu puolitelavaunu. Se suunniteltiin saksalaisen SdKfz 251:n pohjalta. Vaunu palveli vuosina 1959–1980 Tšekkoslovakian asevoimissa eikä niitä tehty lainkaan vientiin. Muissa Varsovan liiton maissa vastaavana vaununa oli BTR-152.